Harnak Chung Ah Pathian Dirhmun - A VEL IN KHAMH KAN SI\nHARNAK CHUNGAH PATHIAN DIRHMUN\n"Ngaihmanh! innka ah ka dir i ka kingh. Ahohmanh an si ah, ka aw a thei i innka a ka hunhmi cu, a inn chungah cun ka lut lai i a sinah rawl ka dum lai i amah zong ka sinah a dum ve lai. ” - Revelation 3:20\nPathian mihman, Adrian Roger nih, "Pathian a um ko ah, Ziah Harnak le fahnak hi tamtuk a um hnga? tiah an ka hal tawn i Ngaihchiatnak a tongmi chungkhar hna kha, van leh awkah a har ngai theu tawn. Sinain Pathian nih hi Lei le Van (Universes) nihhin Zawtnak-rungrul a ngeih kha a ka theihter," tiah ati. Sualnak nih a chuahter mi vawlei zawtnak ci hi a dih hlan chung cu Pathian nih Fahnak le temhtuarnak hi kan nunnak chungin a thial kho lo. Minung nunnak caah a chiabik mi thil cu, SUALNAK nih dan a tatmi vawlei ah, Vancung pennak chung um bantuk i va um hi asi. Pathian sin kan phan kho ti lai lo.\nSinain, Pathian nih Sual theipar zuun in fahnak a tuarmi Vawlei hi a zaangfahnak veel a tawih. Nihin na Nunnak ah na tuarmi fahnak le temhtuarnak kong nak in Bawipa vel kong kha ruat law, Pathian pekmi hnangam nak nih vawlei teinak lak sawng an pek lai.\nNa tuarmi harnak rel law na hmuhmi thluachuah he cuaithlai. Bawipa sinah lawmhnak chim lo in na um kho lai lo.


Arizona Biaceih Zung In Democrat Candidate Pakhat Cio Caah Mee An Fonh Piak Hna – Kawltu Team\nArizona Biaceih Zung In Democrat Candidate Pakhat Cio Caah Mee An Fonh Piak Hna\nDemocrat pawl meeting an tuahnak a dikthlir tein le Pima County ah Democrat candidate pakhat cio caah mee 35,000 an fonhpiak ding in bia an ceihnak vialte a chim dih hna. A mui aa langh i chiahserh biakamnak tuah te ko lai tiah kan i ruah chan. Cun hi tin vote an fonh hi election ni ah a si i ka hmuhchuah khawh te ko lai tiah Waldron nih a ti. Ref: Rev. Biak Lian Vel\nThawngdang: A tulio US president asilai tiah mipi nih an zumh bikmi Joe Biden biachim mi cu a mak ko. A biachim mi zoh tik ah a lungput hi a tha ngai mi a lo. Kan opponent hna hi kan ral an si lo. Aa ral mi kan si lo. American veve kan si tiah a chim. Biden hi Trump nih heh tiah vote dik lo kong ah a doh lio ah Biden tu hi cu holh lo tein a um ziar. Hi hi a lungput a that caah maw si hnga? timi zong ruah awk ngaingai a van um. A tanglei ah tling deuh in van rel.\nMah ti hin Biden nih cun a chim bia ngaih nuam lo pi pi hmang i idoh caan a si ti lo. Nan thin kha ti dai cang u, midang bia zong ngai ve hna usih. Hmailei kan panh khawhnak ding ahcun kan opponent hna kan ral bantuk i kan tuah tawn mi hi kan thinh hrim hrim a hau. Aa ral mi kan si lo. American kan si cio hna tiah a chim.\n← Singer Chan Chan Cu Chungkhar Thar Ah Nau A Pawi Than Cang.\nBreaking News ! Tlangval Run Neih Cung Kum 21 Cu Thing Hau Mi Nih A Lu Ah A Tlak Hnawh Caah A Zual Ngaingai. →


Donald Trump Fakpi in Thlacam Piak A Hau! – Chin 11 News\nDonald Trump Fakpi in Thlacam Piak A Hau!\nDonald Trump zong thlacam piak a herh! Covid-19 zawtnak a ngei ve cang! A rak tih lo cem nain a tu cu amah hrim hrim nih a nei ve cang! A nupi Melania Trump he an nei veve! Amah nih hi ti hin Twitter ah a rak ttial!\n“Tuzan ah keimah le Flotus (Melania Trump Twitter min) cu Covid-19 test ah positive kan si ve! Quanrantine ah kan um colh kan i thlop coh lai. Kan tei hrim hrim lai!” tiah a fawinak in leh khawh a si! Ref: Donald Trump Twitter\n‘Keimah cu Democratic Party ka si, Bernie ka si lo’ Biden hi a party pawl nih sopaw lakin an forhmi pa a si, timi biatlaang hi Trump nih tutan debate i chim le aupi ai timh bakmi a si. Biden zong nih hi kongah i vennak thatein ai ngeih ve.\nTutan debate a tlaang ai kawn dan cu cuhlan debate a tlaang an kawn dan he ai khat lo ngaingai. Election i hmaithlaak in tuahmi muisam a keng lem lo. Tutan debate nih hin mi tam an lung a thlen lai, ti zumh awk a um lem lo. Credit: Chelsea Bawi


PU KAP DUN NIH TUNI AH HI VAWLEI NUNNAK IN MUAL AA KAN LIAMTAAK – The Chinlung Post\nPu Kap Dun a nunnak aliam. Tuni July Ni 19 Falam ah covid zawtnak in Pu Kap Dun a nunnak aliam. Farthawk sangah a ummi Pu Kap Dun kum 93 cu Falam sizung ah covid zawtnak in a nunnak a liam tiah theih asi. Pu Kap Dun ruak cu Volunteer pawl le Khrihfabu lei ttuanvo ngeitu hna nih an vui tiah thawng thanhnak an tuah.\nCovid zawtnak in Falam peng chungah a nunnak a liammi hna cu June 2 ah Pi Zing Rem Thluai (Kum 53) June 12 ah Rev. Piang Bik (Ramthlo- Kum 51) le Pi Khawfeli(Rihkhawdar- Kum 81), June 13 ah Pu Sui Ceu (Kum 67) le Pu Lalthanpuia (Rihkhawdar- kum 38) June 16 ah Mai Lal Muan Kim (Kum 27), June 18 ah Pi Za Nawn Kai (Kum 79).\nJuly 12 ah Salai Cin Sum Bik (kum 29) le Pu Anselm Vung Suan Kham (kum 64), July 14 ah Pi Aye Sui (kum 50), July 15 ah Pi Sui Par (kum 70), July 16 ah Pi Țuan Kai (kum 63) le Pu Hai Hlei Thuan (kum 75), July 17 ah Pu Mang Tho (kum 60) le Pu Hniar Kung (kum 84), July 18 ah Pu Kap Dun (kum 93) pawl an siih Falam khuasung ihsin mi 32, Laikhua lam in mi 4 an thi cang i, zatekom mithi 36 an um cang tiah theih a si. Credit: Chinland Herald Daily News.\nThawngpang dang: Ralhrang Kawlralkap lutlai Min Aung Hlaing nih thanhnak atuah tthan cang. Tulio zawtnak konghe pehtlaiin ralhrang kawlralkap lutlai Min Aung Hlaing nih thanhnak a tuahmi cu Covid zawtnak ruangah kawlram mipi harsatnak tuarmi chanhchuah dingin Covid kham nak sii a phan cang. Cun Oxygen zong ramdang in a rak lut cuahmah tiah a chim pin ah Arti kongah buai hlah uh ati rih.\nArti kongah aman akai lai tiah a timi tampi an um. Sihmanhsehlaw thinphan ding Arti kongah a um lo tiah a chim. Zeicaah tiah aliamcia kum ruk kum sarih in khan biatak tein Ar kan zuatter cang hna i, Arti kongah cun thinphan ding pakhat hmanh a um lo. Atu ah hin kawlram minung 1.6million tluk nih covid khamnak sii an i chun cang i, pehzulh dingin timhtuahnak kan ngei tiah a chim rih.\nAralai dingmi tuthla ni 22 ah Covid khamnak sii Tuluk ah kan cahmi ting sarih renglo a rak phan lai i, July ni 23 le 24 zongah pehzulh in covid khamnak sii a phan rih lai. Rampi minung 50% cu tukum chungah covid khamnak sii an i chun khawh dingin kan i zuam. Oxygen zong ramchung ah biatak tein kan tawlrel cuahmah i Thailand le Tuluk zongin a rak lut cuahmah tiah a chim.\nHi konghe pehtlaiin ralhrang kawlralkap hna nih thawngthanhnak an rak tuah cang. Covid khamnak sii Tuluk ah an cawk mi hi minung caah ttih a nung ngaingai mi sii a si i, Tuluk sermi covid khamnak sii hi vawlei pi nih a cohlang lo lawng siloin Tuluk sermi sii chunh ruangah minung tampi an nunnak a liam cang tiah an rak langhter. Tutan ah Min Aung Hlaing nih a chimmi hi zumh awk a tlak hnga maw tiah minung tampi nih an lunghrinh.


UK nih Rohingya caah $63 Million a Hlut | THE CHIN EXPRESS\nUK nih Rohingya caah $63 Million a Hlut\nUK cozah nih Bangladesh um Rohingya ralzaam pawl caah tangka US$63 million a hlut. Adang zong nih hlu cio uh, ati.\nUK Ramdang Vuanci Pu Dominic Raab nih, “$63 million cu Bangladesh um Rohingya ralzaam pawl le Bangladesh cozah COVID-19 pulrai dohnak caah kan hlut,” tiah a chim.\nOctober 21 ahkhan UNHCR, UK, US le EU nih Rohingya ralzaam pawl caah bawmh halpiaknak online meeting an tuah lio ah UK nih hi zat a hlut hi si.\n“Rohingya tuarnak hi vawleipi nih hnuchit hlah usih law tuksapur in an zaamtakmi an chuahkehnak Myanmar ram ah him tein an kir khawhnak hnga a herhmi tuahpiak cio hna usih,” tiah Pu Raab nih a chim.\nMyanmar ram Rakhine state in Rohingya ting 9 dengmang Bangladesh ram ah an zaam. Mah hna caah US dollar ting thong 10 ($1 billion) leng kan herh, tiah UNHCR nih ramdang cozah sinah bawmh a hal.\n“Rohingya pawl a nawngtu Myanmar cozah cu phihkhamnak kan tuah cang, atu kan hlutmi tangka nih hin ralzaam camp um Rohingya nunnak tampi a khamh lai i Bangladesh cozah zong nih COVID-19 bantuk kokek ral a khampiak khawh deuh hna lai,” tiah UK Ramdang Vuanci nih a chim.\nRohingya pawl cu Myanmar cozah nih ‘Bangladesh ram in phungninglo in a rami an si’ a ti i Myanmar rammi sinak hmatpungtin zong a pe duh hna lo.\n2017 ah Myanmar cozah ralkap nih a nawn hna caah minung ting 9 dengmang Bangladesh ram ah an zaam caah Myanmar cozah cu muslim ram pawl nih UN biaceihzung sangbik ICJ ah taza an cuai.\nRohingya pawl umnak khua ah ralkap a thlahtu Myanmar cozah ralkap bawi 2 zong UK cozah nih phihkhamnak a tuah hna.


US cozah kum relning ah thaizing 30th September hi FY 2020 a dongh ni asi cang.br FY 2021 chung tuanding vialte a thar in thawk tthan ding asi lai. – Hakha Cherry\nUS cozah kum relning ah thaizing 30th September hi FY 2020 a dongh ni asi cang.br FY 2021 chung tuanding vialte a thar in thawk tthan ding asi lai.\nSeptember 29, 2020 admin Uncategorized 0\nFY 2021 chung ah US nih ralzam (refugees) milu zeizat dah cohlan ding timi zong President nih nawl a chuah than cang lai. Cucu PD (Presidential Determination) tiah an ti.\nUS nih buakthlak in kumkhat chung ah ralzam cohlan ding tiah rii an khiah theu mi hi 95,000 hrong an si tawn ti asi. FY 2016 hnu bel cun President nih ralzam cohlan ding timi hi a thumh thluahmah i, 2019 lebang ah cun 18,000 long asi. Cucu a tlombik mi record zong asi an ti.\nHi PD nih ralzam tlawm deuh cohlan ding timi nawl a chuah fatin, ralzam a rak phanmi milu zong an tlom deuh ve. Cutikah biaknak ruang ah ralzam dirhmun a phanmi hna nih an tuar khun ti asi.\nTahchunnak ah FY 2016 ah Iraqi Khrihfa ralzam pawl cu 1524 cohlan an rak si nain FY 2019 ah cun 86 long an cohlang hna. 94% bak an thumh tinak asi.\nBurma muslim ralzam pawl zong FY 2016 ah 3145 an rak cohlang hna i, FY 2019 ah cun 932 long an cohlang hna ti asi. 70% an thumh ve tinak asi.\nTulio hi vawleicung ah ralzam 26 millions an um ti asi. Laimi, ralzam dirhmun in US a rak phan ve mi nih cun kan minung hawi hremnak phunphun ruang ah ralzam dirhmun a phanmi vialte hna sining hi ruahpiak thiam ngai ding kan si ve. PD zong nih tamdeuh cohlan ding tiah nawl chuah hram ko seh!\nCun, tuzan hi a voikhatnak Presidential debate Pu Donald Trump vs Pu Joe Biden an i phomh cang lai. Moderator a tuan ding hi Fox in Chris Wallace asi. Fox hi Trump adirh kamh ngaimi an si nain Chris he hin an i ngiar pah theu caah tuzan hi thin an turter pah!\nNizan tih nih ah khan White House ah President pawl an tuan kumkhatnak Federal income tax an rak pekmi record an langhter i, Trump hi a tlombik a petu a si ti si. 750$ long asi i, cucu zaran midle class pawl nih an pekmi zat hmanh asi lo an ti. Trump bel nih cun lih asi ati men!\nTuzan bia an hal ding issues pawl hi tu lio COVID-19 kong, miphun thleidannak le adangdang hna an si i hna. Biden nih kan chimmi bia a hman le hmanlo check piak ding a nawl chih hna i, lih le hrokhrol in bia an chim sual ahcun loh an si te ko lai.\nI ngaih um ko.Credit-Kham Pi\nNuta A Ro Mi Caah Sii\nZei ruang ah dah CNLD Vote kan pek lai lo.Lam le sul te zulh ahau.


Daihnak | Radio Veritas Asia\nKan Bible cathiang chungah Thuro kong he pehtlai in hmun tampi ah kan hmuh khawh. Kan Bawipa Jesuh Khrih vancung a kai hnu Thiang Thlarau Pathian a rungtum tik zongah Pathian le minung remnak caan ah Thuro vate mui in langhter asi.\nBiakam hlun chung um Noah tuan bia kan zoh tik zongah Thuro vate konglam hi a biapi ngai mi dirhmun in kan hmuh khawh. Buanchukcho ah Noah nih Langak cu a thlah i a rak kir ti lo tikah Thuro vate cu a thlah tthan i a sin ah a rak kir than. Cucaah, thuro cu “zumhtlak mi hmelchunhnak” vate tiah ruah a si.\nA voi (2)nak a thlah than i Olive thingnge no a hngah he cun a hmur te in aaseh i Noah sinah cun a rak kir than. Cu tikah Noah nih Tlang le thingram hna an lang than cang tiah a hngalh. Cu caah “hngalh thiamnak” a san ning zong kha a langhter ve. Olive thingthei an ei bantukin a mu zong chiti thiang ah an rial I an hman. Oliv thing hnah tevate nih a rak putnak cu a “nuammi caan sunglawi a langhter hlei ah thil tampi hmuhnak le rumnak hmelchunhnak” zong a si.\nCu hleiah a biapi bikmi cu Thawngtha Bia chungah “Pathian ngaihthiam nak kha hmuh in khamhnak hmuh nak ding thawngtha” kha a si. Zungzal a nungmi Pathian le minung hna kar ah remnak le daihnak a chuahter tiah hmuhsak nak a si. Cu caah Thuro cu daihnak hmelhchunhnak caah hman mi a sunglawi bik le aa dawh bikmi vate a si.


Zotung Lei I Ahnu Bik Kahdohnak Thawngpang – Chintanbo\nZotung Lei I Ahnu Bik Kahdohnak Thawngpang\nMatupi lei in ralhrang arak tho tu hna cu Rezua khuapi chung tiang an rak phanh hnu ah khuapi chung I aum mi khuanu khuapa hna cu, ahim deuh tiah an ruah nak hmun an mah le neihniam deuh um nak khua cio ah an zam dih hna. Cu ti in mipi an zam dih cu ralhrang nih cantha ah an I lak I, inn khat hnu in khat in an lut i mipi hna inn chung thilri vialte an fiar dih an hrawh dih pin ah cheukhat in hna le Biakinn hna ah cun an mah umnak sakhan caah an hman hna.\nCu caah CDF Zotung mipi kilveng tu ralkap hna nih Feb 3. 2022 ahkhan Khuapi chung hmunkhat ah athli in an va kah hna I ralhrang lei minung 2 an that hna cu hnu ah cun ralhrang hna nih cun Miakpi(hriamngan) in an cat lo in ankah hna caah CDF Zotung cu hnu ah ankir, aahliam mi le athi mi um lo tein an kirk ho tiah theih asi.\nAtu batuk in Matupi lei in ral arak tho tu ralhrang hna cu CDF Zotung le ttangti Unau hna nih zarhthum chung an kah ko hna nain an hriamnam aa thlua tuk caah atu bantuk in Rezua khuapi chung tiang an phanh khawh I hmunhma an lak khawh nak hi asi.\nCDF Zotung mipi kilveng tu ralkap hna nih hin hi Rezua ah ralhrang hna hmunhma an lak ruangah hin kanral that nak azorter hlei lo, kan thisen le kan nunnak pek in ram le miphun caah kan I zuamrih lai, atu hi adonghnak asi hrimhrim lo tiah mipi sinah biacah nak an ngei ve. Source: We Love Zotung\nRalhrang Cohlan Nak An Tuah Nakah Bomb A Puak Athi Mi Le Hliam Tuar An Tam


KIA Le Hakha Mino Hna Nih Nizan I Kah Nak I, Kawl Ralhrang Hna A Thi Mi zat Ca Zin An Langhter Cang. – Chintanbo\nKIA Le Hakha Mino Hna Nih Nizan I Kah Nak I, Kawl Ralhrang Hna A Thi Mi zat Ca Zin An Langhter Cang.\nMay 4, 2021 admin MYANMAR NEWS 0\nChin ram kulh cung Hakha khuapi ah, Nizaan Hakhathar ah CDF-Hakha le SAC Ralkap an i Kap, SAC lei in a Tlawm Bik 4 an Thi. Nizaan sml. 11:20 hrawng ah Hakhathar lamton (၆လမ်းဆုံး) ah CDF-Hakha le SAC ralkap kahdohnak a um tthan i, SAC lei in a tlawm bik minung 4 an thi i a dang 10 leng hliamhma an pu, tiah CDF nih nihin zinglei ah thawng an thanh.\nHakhathar khuami hna zong nih nizaan sml. 11:30 hrawng le 12:00 hrawng ah bomb puah thawng le meithal kah thawngpang pawl kan theih, tiah The Chin Journal ah an chim.\nKIA nih Mansi Palek Sakhan An Kah, Palek Bawi le kawl ralkap minung 7 an thi tiah Kachin News River nih a langter. Nihin 8 pm tluk ah, Kachin ramkulh, Mansi khua ah Kachin Independence Army (KIA) nih Palek sakhan an kah i, an Sakhan bawi he minung 7 an thi tiah Kachin News River nih a langter mi cu Khit Thit Media nih a vun tial than.\nMansi Palek sakhan cu KIA nih an kah hna hnu ah, Myone Sakhan mi cu a hla in kah mi Sniper kuan nih a khen caah a thi mi an tamnak ruang cu si. Palek sakhan an kah i a thi mi palek bawi hi Manasi Township Police Hlei Htet a si. Cred-Khit Thit Media..\nMeithal Cawk Nak Caah Ram Leng Nih $ Tam Tuk CNF/A An Kuat Hna Ti Si.\nCNF/A Nih Farrawn Khua Bawi Hlun An Tlaih Nak Kong Ah Khua An Lung A Tling Lo.


Tulio South Korea Minta Lak Ah Aa Dawh Bik Pa (10) Hna – ZINGHMUH NEWS\nTulio South Korea Minta Lak Ah Aa Dawh Bik Pa (10) Hna\nFebruary 10, 2019 by David\nVawlei cung pi tiang hmanh a hnin kho dih tu le nungak lawng hmanh si loin tlangvaal tiang hna zong nih an uar bak ve hnami cu Korea mintami le minta pawl hna hi an si. Cu South Korea minta hna lak zong ah cun an nih hi minta dang hnanak in an i dawh deuh hrim ko tiah thimmi minta pa 10 an um i a tang lei ah ka vun langhter hna lai.\nLee Min Ho: Korea minta hna lak ah aa dawh bik tiah thimmi minung pahra hna lak ah a pakhatnak ah an thim rihmi cu minta Lee Min Ho hi si. A nih hi kum 31 a tlin cang ve bantuk in drama zong tampi aa zeih cang ve hna i F4 timi drama in minthannak le hlawhtlinak aa thok hnu ah The Legend of the Blue Sea timi drama cu a luan ciami kum 2016 lio ah hmunung bik aa zeihmi si.\nSong Seung Heon: A nih hi kawlram mipi hna nih cun Jun Saw tiah an theih ngaimi Korea minta pakhat si i Korea drama aa zeih hmasa bik khan a si bantuk in zatka tampi zong aa zeih ve cang. Mah aa zeihmi vialte hna lak ah Autumn in My Herat timi zatka cu Asia ram chungah a laak tak tak mi pakhat si.\nTaec Yeon: A nih hi kum 30 a tling cang vemi le 2PM timi phu chungtel hlasak thiam a si lengah hla phuah le lemcan zong thiam in sipuaizi ngan tuah tu pakhat a si rih fawn. Kawlram mipi hna nih an uar ngaimi Let’s Fight, Ghost (2016) le Cinderella’s Sister timi hna in mipi nih an theih ngai ngai mi si fawn.\nKim Woo Bin: Kum 29 a tling cang vemi Kum Woo Bin hi model le lem can a thiam ngaimi minta pakhat a si i The Heirs timi drama ah Lee Min Hoo he zong cang tti in Uncontrollably Fond timi zatlan zongah a cang vemi si.\nHyun Bin: A nih hi My Name Is Kim Sam-soon, The World That They Live In and Secret Garden timi zarka hna in a minthang ngaimi si. Memories of the Alhambra timi muicawl cu kum 2019 ah hnu bik aa zeih vemi si.\nKim Jae Wook: A nih hi kum 35 a tling ve cangmi South Korea minthang minta le model rian zong a kemh chihmi si. Antique, Two Rooms, Tow Nights, The Last Princess, Planck Constant le Another Way timi zatka hna ah lem cang vemi si.\nLee Byung Hun: A nih hi kum 48 a tling cangmi Korea minthang minta pakhat a si ve, kum 2009 lio ah a rak laar taktak mi Iris timi zatka hna cu kawlram mipi nih an uar tak tak vemi si.\nLee Joon-gi: Kum 36 a tling cang vemi Korea minthang minta pakhat si ve i Iljimae (2008), Arang and the Magist Rate (2012), Scholar Who Walks The Night (2015), Moon Lover le Scarlet Heart Ryeo (2016) timi muicawl hna in a laar ngaimi si.\nGong Yoo: A nih zong hi kum 39 a tling cangmi Korea minthang minta pakhat a si ve i kawlram mipi hna zong nih an theih ngai vemi si. The Fisrt Shop of Coffee Prince, Silenced (2011), The Age of Shadows (2016) le Train to Busan (2016) timi muicawl hna in a min thang ngai vemi si fawn.\nSue Sha Htet Nih A Mak Tak Tak Mi Video Thar A Thlah Tthan\nApril 21, 2019 100\nTi Aa Kholh Dih Kaami Siangpahrang Nu Tak Lawng Um Lio Cu Bawi Pakhat Nih A Hmuh Sual\nApril 21, 2019 62\nBawipa Thawh Tthan Ni Bom Puah Ruangah A Thimi 207 Bak An Phan Cang\nPhaisa Aa Khonmi Tein A Fanu Caah Chuah Ni Laksawng A Cawk Piak\nApril 21, 2019 128\nThawhtthan Ni Ah Pathian Thangtthatnak In Caan Hmang Tu Minung 156 Bak An Thi Cang\nApril 21, 2019 54\nKei Mah Hi Thawhtthannak Le Nunnak Cu Ka Si\nCELEBRITY, HOME February 10, 2019 by David\nHlasak thiam Issani taza a cuai hnu in mipi nih …Read More »\nHlan lio ram pakhat ah aa dawh tukmi siangpahrang nu …Read More »\nTuzing April ni 21 2018 Easter suday, Kan Bawipa Jesuh …Read More »\nVawlei cung ah hring tu nu le pa hna dawtnak …Read More »


Rev.Za Thio Thawngtha Bia In Thazaang La Tuah Hna Usih\nRev.Za Thio: Josef Nun Cawng Hna Usih- Math 1:24 = Josef cu aa hngilhnak in a van i hlau i a mangah vanmi nih a fial bang in a tuah i, Mary cu nupi ah a thit. Math 2:14 = Cun a tho i ngakchia le a nu cu zaan ah a lak hna i Izipt lei ahcun a zaampi hna. Khrismas ah vawi tampi phung ka chim cang i Josef kong hi tlangtar in ka chim bal lo tiah ka ruah. Cun midang zong nih tlangtar ciammam i an chim ka thei bal fawn lo. Abiapi lo ah kan rel sual ahcun kan palh tuk lai. Josef le Khrismas cu ai then kho lo. Nihin cu Josef nun cawn kan sawm ko hna hih.\nJosef min pu hi Baibal ah pa hra reng lo an um. Apa khatnak cu Jacob le Rachel fa, u le zuar a tong i a netnakah Iziptram wanci- chouh tiang a phanmi asi. Cun Jesuh ruak a vuitu zong kha Arithmathia khuami Josef asi khah. Cupinah Lamkaltu cauk i Paul a va sawmtu Barnabas a min hmasa zong hi Josef arak si ve. Adang cu lanhtak ko hna ning. Nihin i a nawl cawng usih ka timi Josef cu Jesuh apa tiah an timi Mary vapa Josef asi lai. Tawite in kan van zoh hna lai.\nJosef ti a sullam cu ‘ Pathian nih a chap’ ti asi. Min tha ngai asi. Josef le Mary cu Nazareth khuami an si i, i thium ding in ai ham cangmi an si. Puai tuah lawng a tang cang. Annih lio i an i ham hnu ahcunn nu nih tlangval dang an i duh le lung in cheh i thah khawh asi. Mary nih Pathian thawnnak hmang in Thlarau in nau a pawi tikah thuh awk a tha lo. Kanmah cio bang an khuami zong minung an si ve caah thalak in Mary kong kha an ceih lai i an vahpi ko lai.\nJosef zong nih a theih lawng si lo in a hmuh ko lai dah. Kha tikah Josef cu miding le mitha asi caah lung i chehter\nnemmam cu, ningzahter a siang lo i daiten then a timh. Sihmanhseh law Pathian nih vancungmi a thlah i – Mary nau a pawimi hi Thiang Thlarau thawng in asi ti le fapa a hrin lai i a min ah Jesuh na sak lai ti le ami kha an sualnak chung in a khamh hna lai ti a chimh tikah a lung ai thleng i Mary cu a nupi ah a thit, Math 1:25. Josef kha atu chan liberal pawl bang Pathian bia a duhlomi rak si seh law Mary kha a thi naisai lai lo, ningzak in a tuah lai.\nBiaknak dang cu um rih hna seh atu chan tiang Jesuh hi Josef le Mary an ih tinak in pawi i a chuakmi asi ko atimi Khrihfa ai timi chungah an um. Josef nihcun Pathian bia cu a zumh i a pom ko. Josef bang Jesuh cu Thiang Thlarau in pawi i hrinmi asi hrim- hrim ti zum in aupi hna usih. Tanh usih. Milu rel ding in mah le chuahnak khua cio hlam le kal a herh tikah Mary kha nau ngei ding asi ti a hngalh ko. Lampi ah kan har tuk lai ti a ruat lo. Amah he Mary he naute he min khumh kan hau ati i a pawhpi hna.\nMessiah cu Bethlehem khuaah a chuak lai timi chim chung bia a tlinnak lai Josef kha Pathian nih a hman. Bethlehem an cam chungah Jesuh cu a chuak taktak. Tukhal nih an va zoh lio zongah Josef zong Mary le naute sinah an va hmuh chih. A pa dirhmun bak ah a dir ko. Ka thisa asi lo ti in ai zukphiak lo. Kannih zong Jesuh a zummi kan hawile hi kan zahpi hna ding asi lo, kan dirpi hna le kan tanpi hna a hau ve. Khrih le a mi hna he pumkhat kan si.\nVanmi thiam nih Josef kha, ” Tho law ngakchia le a nu kha Iziptram ah zaampi hna,” ati tik zongah biatamh loten a tho i a zaampi ko hna, Math 2:13,14. Bawipa caah ralzam dirhmun dir zong a ngamh tuk. Kannih zong a herh ahcun Bawipa ruangah kan umnak khua le ram zong chuahtak ngam ding asi ko. Khuapi in khuate ah zaam a herh zong le Khrih ruang asi ahcun kan Amen a hau ko.\nHerod a thih hnu ah Josef mangah vanmi nih, ” Tho, ngakchia le a nu k a la hna law Israelram ah kalpi hna,” ati than. Iziptramah kan miphun tampi an um ko, a nuamh zong a nuam deuh, Jesuh kum 30 tlin hlan cu um ko rih usih ati lo, a tho cawlh i a kalpi ko hna. Cun an khua asimi Nazareth ah um hmun a khuarpi hna, Math 2:19-23.\nJosef cu mah nuamhnak a kawlmi asi lo, Pathian fial ning paoh in a um kal i khua a\nsami asi. Lot bang Pathian fialmi kongah ai hnuaihnai phun zong asi lo.\nMah bantuk mi hna hi Bawipa nih a kawl i hmuh a duhmi hna cu an si. Cucaah kannih zong caan tlawmpalte vawlei i kan nun lio ah hin kanmah duhmi nak in Pathian duhmi a duh i ai thimmi si hna usih. Josef nun hi cawng hna usih. Kan duh ahcun Bawipa Thiang Thlarau nih ara laimi kum thar kan luh hlan te ah le kan luh hnu zongah lam a kan hruai ko lai. Amen!!\nKan Kawlram Damnak Dingah Evan TLUANG LIAN Langhnak Ahmuhmi →\n← US Ambassador to UN Linda nih MAH ralhrang Kongah Athinhunnak Hitihin Achim


RAMCHUNG RAMLENG KAWLRAM MIPI VIALTE I TELCIO UH – The Chinlung Post\nUN Palai ah U Kyaw Moe Tun cohlan nakding cawlcanghnak ah i tel cio ding forhfial. September 11 ah tuah ding mi UN Assembly ah Myanmar-UN Palai ah U Kyaw Moe Tun cohlan nakding cawlcanghnak tuah ding in timhtuah a si i, hi cawlcanghnak ah Myanmar rammi dihlak tel ding in dohthlennak tuah mi phukomh nih forhfialnak an tuah.\nA voi 76 nak UN Assembly ah Myamnar ram kong ah UN Palai thim a si lai i, khi tik ah NUG lei nih UN Palai caah an tarlangh mi U kyaw Moe Tun cohlan nakding ah cawlcanghnak tuah a si lai i, angki raang i hruk in U Kyaw Moe Tun dirkamhnak langhter a si lai.Hi cawlcanghnak hi September 11 in 12 tiang tuah a si lai i, Myanmar ramchung le ramleng phan mi rammi vialte i tel dih ding in forhfialnak an tuah, tiah Mizzima nih a tial. Credit: The Hakha Times\nPu Tin Duh Thang Cabia. Chin Miphun Caah(Virus)Kan Miphun Hi Karen Bantuk Kan Chuak Sual Lai Tiphan Um!! Hipa kong hi ka theihning ahcun, Milem a bia mi a si i, Chin miphun ciacio zong ah hin a biaknak a bia lo mi pawl cu thleidannak a ngei ngai ti a si. Cucaah,ralhrang pawl nih a sinah thuukpi in thlaici ttha lo an tuh khawh mi pa sidawh a si.Kan theih cio bantuk in,Karen miphun kha Khrihfa biaknak lei i an rak kal hna lio ah khan,\nRAMCHUNG A UMMI CAAH A BIAPI TAKTAK MI A SI HIH


India ah ttihnung taktakmi thlichia a hrang lai, minung 800,000 deng an tthial hna | The Chin Express\nIndia ah ttihnung taktakmi thlichia a hrang lai, minung 800,000 deng an tthial hna\nIndia ram nichuahlei i Odisha state ah thlichia fak taktak “Cyclone Fani” a hrang lai\nMinung 1 million i dor kho dingin sianginn le cozah inn pawl an remh hna\nKum 20 chungah a fak bikmi “Cyclone Fani” thlichia cu India ram ah a hrang ding si caah nichuahlei rili kam khuasa minung ting 8 deng kan tthial cang hna, tiah India cozah nih tuni ah thawng a thanh.\nThlichia cu a pinh tuk ahhin suimilaam 1 ah meng 125 a phan kho lai. Thingkung a phur khawh lai, lo i thlaikheu a hrawh dih lai, electric sehzung, phone sehzung, inn le lam, tkb., pawl a hrawh khawh dih lai, a niam deuhnak hmun paoh ti nih a khuh dih lai, tiah Khuacaan Zohnak Zung nih a ruahdamh.\nThlichia Cyclone Fani cu rili cungin a hung hrang lai i thaizing chun hnu ah Hindu khua Puri a den lai i pawngkam khua le peng vialte zong a den chih dih lai, tiah India Khuacaan Zohnak Zung nih a chim.\nA tthawng taktakmi thlichia nih a dennak ding hmun Odisha state i district 13 ah a ummi minung 780,000 cu zahan zaan ahkhan a him deuhnak hmun ah kan tthial cang hna, atu zong midang kan tthial thluahmah rih hna, tiah State Mipi Himnak Zung nih a thanh ve.\nSianginn le cozah inn 1,000 leng cu minung ting 10 (1 million) leng tlum dingin fek tein kan remh hna i ready in kan chiah cang hna, a ti.\nBangal Rili (Bengala Pin-Lay-Aw) ah thlichia cu aa ving len cang. Rili kam in meng 280 a hlatnak rili cungah thlichia aa huai lenmi cu cu-ttuh (satellite) in an hmuh.\nThlichia nih a dennak ding hmun pawngah a ummi states 2; Andhra Pradesh le Tamil Nadu zong ralring le thinphang taktak in an um.\nIndia ram nichuahlei cu April le December thla kar ah thlichia in a den pah lengmang. 2017 zongah, thlichia Cyclone Ockhi nih Tamil Nadu le Kerala states hna ah minung 250 deng a thah hna i adang 600 leng an rak tlau. — NDTV le BBC English


Actor Nay Min Motor Accident A Tong (Video) | Faiceu News\nInnpiMinthang le ZaanglekActor Nay Min Motor Accident A Tong (Video)\nNovember 23, 2017 mark Minthang le Zaanglek 0\nNovember 22 zaan ah Yangon Kabar Aye lamcung ah Actor Nay nih Motor Accident ka tong tiin Social media ah Accident a ton ning cu hmanthlak le video he a rak tar mi hmuh khawh a si. Hi motor accident ah hin motor 4 bak a rawk man dih tiah theih a si.Actor Nay Min nih chim mi” motor pah ka tong motor pakhat nih voi 3 kheng bak te a ka hel hnu ka hmaika bak ah motor cu a tla i a rawk dih tiah a ti.\nCu motor nih ka motor a hnor caah, a rawk dih tiah zahan zan Sml 8 tluk ah khan a tar hi a si. Motor 4 ning in a rawk dih nain,Actor Nay Min telh in a dang zong hliamhma a pu mi an um hrawh lo tiah theih a si.


Thong Inn Chung In Tanghra Aung Mi Pa (5) Luat Nak Nawl Cozah Nih A Pek - channelnews.us\nThong Inn Chung In Tanghra Aung Mi Pa (5) Luat Nak Nawl Cozah Nih A Pek\n2017-2018 thonginn chung in tanghra a phi mi minung pa (5) cu cozah nih luat nak nawl a pek hna i a dang a aung mi (28) hna cu dantatnak kha cheu 4 ah cheu 1 ni an t႔humh piak hna tiin thong bawi U Min Tun Soe nih a chim. Cozah nih August ni (18) ah Ein Sing thong in 3D tanghra a aung mi Ngiang Linn Aung ,Nay Myo Aung,Ma Luh Pan,Tun Ko Ko le Zin Min Tun hna cu thong in luat nak nawl an pek hna.\nHi minung pa (5) hna hi tanghra 3D in an awn theng ruang te ah kan luat ter mi hna a si hlei lo.Hi hna hi thongchung in an luat nak ding ah kumkhat hrawng lawng aa duh cang mi an si.Tanghra a aung sawh sawh mi hna zong hi an ni t႔humh piak a si ko lai tiin U Min Tun Soe nih a chim. Cozah nih thonginn chung in tanghra a aung mi hna hi an ni a t႔humh piak dih hna.Cu lawng si lo in hmailei ah university an kai khawh nak ding tiang in cozah nih timh lamh nak a ngeih piak hna.\nMinung hi a palh kho mi lawng te kan si.Palh nak a tuah bal lo mi kan um lo.Hi hna zong hi palh nak an tuah ruang ah thong chung ah an rak phan.A tu ah luat nak nawl an hmuh tik ah hin hmailei ah sual palh nak an tuah than ding hi kan duh lo.A tu kan luat ter hna zong hi hmailei caah i zuam bu tein tei nak caan tha an hmuh khawh nak ding caah a si tiin U Min Tun Soe nih a chim.\nYangon Hngakchia Pawl Kutdok Rian A Tuan Ter Tu Nu Cu An Tlaih Cang\nThlacam Bawmhnak An Herh Tuk Hringhran


Biahrai Tha, Zyphe rei MARKA 1\nBaptisma peituJohan tah langpui a parai\n(Mk 3:1-12; Luk 3:1-18; Jh 1:19-28)\n1 Khazing Sawcapaw Zisu Khri a kong thawngchawbia ahrangthonah cawh ma heh a cang.\n2 Khazing khuavang Isaiah cabu letei ciapaw cawh,\n“Ka tlang ypaw cawh na hmelang ka taw a,\ntaico Ama taco na langpui a parai a.✡ Mala 3:1\n3 Raangcaa letei a y leimeipaw o taco,\n‘Abuipaw cawtah langpui cawh parai la, a cawtah langpui cawh pading pah my lo,’ a tah,”✡ Isai 40:3\ntatah a tah. 4 Taico Johan cawh va chuh ka, sua ngethainah cawtah angepachihnah baptisma kong phungrei ka, raangcaa lekhei baptisma a cangsah he. 5 Taico Judia raang letei vytei le, Jerusalem khuapui letei ming vytei cawh piathlah he ka, Ama khatah sei he ka, aa suanah phy he ka, Jordan tuivaw letah baptisma a cangsah he. 6 Johan cawh sahisy hming tah tawpaw caise a tua ka, saving tesong a te letah a song ka, khybawh le akhui tui a e. 7 Taico Johan taco, “Ka hninglang tah kama navy tah a rungnaw vypaw a va sei a. Kama cawh a bung tah a phepakong rui a thlang tlangpaw hmai cang bei neh. 8 Kama taco tui tah baptisma ca cangsá he neh ka, canghrasala, Ama duitei taco Thlawpaw Pathai tah baptisma a ca cangsá he a,” tatah a tah he.\nZisu baptisma a cangnah le tuhsonah\n(Mt 3:13-17; 4:1-11; Luk 3:21-22; 4:1-13)\n9 Ma ningcai leco Zisu cawh Galili raang, Nazaret khua taitah va sei ka, Jordan tuivaw letah Johan tah baptisma a cangsah. 10 Tui taitah a ka pia cangkawleh avai a hong ka, Thlawpaw cawh za cung ka, thury hratah a cung letah a cawngpaw khah a hmuh. 11 Taico, avai taitah, “Nama cawh ka dopaw ka Sawcapaw na cang. Na cung letah ka lung a lawng ngetei,” tatah o a za ring.\n12 Ma khy cangkawleh leco, Thlawpaw tah Ama cawh raangcaapaw lang seisah ka, 13 ma raangcaapaw leco ning songli chung ung ka, Setan tah a tuhso. Ama cawh saraang sahlo khatah ung ka, vaiming sahlo tah aa mingkai.\nA hningzuitu hmetawpaw sahlo ynah\n(Mt 4:12-22; Luk 4:14-15; 5:1-11)\n14 Johan thong a tlah khy taikhei, Zisu cawh Galili raang lang sei ka, Khazing thawngchawbia cawh a y khui. 15 “Cai le ning a tling myca, Khazing painah raang cawh a ne myca ka, a ngepachih la, thawngchawbia heh zing myca law,” tatah a tah.\n16 Zisu cawh Galili rili ngaekang letah a cahrong ning takhei, ngawtletu a cangpaw he Simon le a unypaw Andru cawh aso aa va leimeipaw khah a hmuh he. 17 Zisu tah aaning cawh, “A vong la, pa zui o, cawngsaw a tletu tah ka ca tua he a,” tatah a tah he. 18 Ma cangkaw leco aa so sahlo cawh seisai he ka, Zisu cawh aa zui.\n19 A cawngpe va sei he ka, aa so sahlo khah a thei leimeipaw he Zebedi sawcapaw Jeims le a unypaw Johan khah tuilawng chung letah a hmuh he. 20 A hmuh cangkaw he leh aaning cawh y he ka, aa paw Zebedi cawh a hlofapaw sahlo khakhei tuilawng letah seisai he ka, Zisu cawh aa zui.\nZisu tah thlawpaw a chaw lypaw a tingchua\n21 Zisu le a hningzuitu sahlo cawh Kapernaum khua lang sei he ka, Sabat* Sabat cawh, Juda cawngsaw sahlo a hianah ning,a cang. ning a va phah tihtah Zisu cawh synagog† Synagog cawh, Juda sahlo behnah ing,a cang. lang a nae ka, a cawngpah he. 22 A cawngpahnah cawh aa ning a ang ngetei, zecawtamaw tatah phungbia cawngpahtu sahlo hratah cang lytah nawhnuitu hratah a cawngpah caw he tah a cang. 23 Ma cai leco, synagog leco thlawpaw pialuipaw tei a tlepaw cawngsaw pakheh ung ka, 24 “Nazaret Zisu, kaaning khahei zemaw na du, kaaning hlyde ruapaw tamaw na vong? Nama cawh ahomaw na cang tahpaw ka hni. Khazing Mehpathai na cang,” tatah a y.\n25 Zisu tah, “De teitah ung! A chung taikhei ka pia!,” tatah a hrangso. 26 Thlawpaw pialuipaw tah ma cawngsawpaw cawh a sah pui tah cathing ka, a ysang hmotah a piathlah.\n27 Cawngsaw vytei cawh aa ningang ngetei ka, “Ma heh zemaw a cang? Nawhnuinah chitah a cangpaw cawngpahnah a thapaw heh! Thlawpaw pialuipaw zong naw pei he ka, a bia aa nge thlang!” tatah pakheh le pakheh aa tah he. 28 Galili raang chung a kawkih letah Zisu kong thongpang cawh a thang thlu palang.\nZisu tah cawngsaw hlupui a dangsah he\n(Mt 8:14-17; Luk 4:38-41)\n29 Synagog taitah aa piathlah cangkaw tei leh Jeims le Johan khatah Simon le Andru aa ing lang aa sei. 30 Simon a nupuino a no cawh asaw tah nang ka, lakhing letah a ih thlang ka, a konglang cawh Zisu khah aa ching. 31 Macawtaco ama khakhei a vaw ka, a kih khah tle ka, a patho. Taico, a sawnah taco thlaw ka, aaning sahlo cawh a tangtui he.\n32 Zailang ning a tlah khy taico a sahpaw vytei le khachia tei a tlepaw sahlo cawh Ama khatah aa va chua khui he. 33 Khua pungpaluh co ingkaw letah a pahmo he ka, 34 taico Zisu tah asawnah a phingphing a hnuipaw mehlupui cawh a dangsah he. Khachia a hlupui zong papia he ka, canghrasala khachia sahlo taco Ama khah ahomaw a cang tahpaw aa hni cawtah khei aa reithlawpaw khah sai bei he.\nA kingdangnah hming letah Zisu thlaw a chang\n35 Mongdi khua hme a se hlai letah Zisu cawh tho ka, a kingdangnah lang sei ka, ma leco thlaw a chang. 36 Simon le a vesaw sahlo taco, Ama cawh hui pawtah sei he ka, 37 Ama cawh aa va hmuh tihtah, “Cawngsaw maikaw tah aa ca huilai leimei kho,” tatah aa tah.\n38 Zisu taco aaning cawh, “Ma kaekang lehei a ungpaw khua hringpaw sahlo letah zong phung ka rei khy nápawtah ma lang cawh sei he peh. Ma rawng taco ka vongpaw a cang,” tatah a tah he. 39 Mataico Galili raang chung vytei cahrong ka, synagog sahlo letah phungrei lai ka, khachia zong a papia lai he.\nThinghmuihri a ingpaw\n(Mt 8:1-4; Luk 5:12-16)\n40 Zisu khatah thinghmuihri a ingpaw cawngsaw pakheh cawh a vong ka, a khuh panai ka, “Na du caco na pa dangsah khy se,” tatah ningdo a hae.\n41 Zisu tah ma cawngsawpaw cawh lung a saw ngetei ka, a kia tah pazah ka, va tong ka, “Nama na dang cawh du neh ka, dang myca,” tatah a tah. 42 Sung sungkheh tah a thinghmuihri vytei cawh ly ka, a dang.\n43 Zisu tah a sah pui tah raering pei ka, a seisah tlamang. 44 Zisu tah, “Ahohmai ching khe lo, ma duitei cawh tlangbui a va mingsah la, na dang my ca cawtah khei Moses phungbia hrakhei thuihlainah va tua la, ma pawsui co dangsah na cangpaw khah ming maikaw tah aa ca hni a,” tatah bia a patai. 45 Canghrasala, ma cawngsaw cawh sei ka, ma thongpang cawh reilai ka, a kaipazasah thlu. Macawtaco a seinah maikaw letah ma kong cawh reilai ka, a kaipazasah cawtah Zisu cawh langhai tah khuachung lang a nae khawh lytah a kingdangnah lekhei a ung hri. Canghrasala, kawting taiteipaw mehlupui khah Ama khatah a vong thly thly he.\n✡1:2 Mala 3:1\n✡1:3 Isai 40:3\n*1:21 Sabat cawh, Juda cawngsaw sahlo a hianah ning,a cang.\n†1:21 Synagog cawh, Juda sahlo behnah ing,a cang.


NH Ling timi hi a thiam ngai ka ti. Trump ttanhtu pawl a tining hna hi a tawite ttung a fiang tuk ttung – Chintanbo\nNH Ling timi hi a thiam ngai ka ti. Trump ttanhtu pawl a tining hna hi a tawite ttung a fiang tuk ttung. A chim bang in Chinmi (Laimi) tamdeuh cu Trump khi hruhttanh le molhttanh in an ttanh. Trump a ttanhtu lakah catiam le a fimdeuh, Khrihfa ttha le a felmi le a piangthar mi pawl cu dai tein an um ko lai. Silole ca an ttial tik le comment an pek tik zongah ralring te le fimkhur tein an ttial lai. Asinan a tamdeuh cathiam lo, fim lem lo, carel bal lo.\nKhrihfa tha le a fel zong a si lomi, le a piangthar lo deuh pawl cu Biden a ttanhtu kan cungah nan thinhar lai, nan kan huat lai, holh ttha lo le holh dawh lo nan hmang lai, hehtiah nan kan volhpamh lai. Atak te cun Biden a ttanhtu pawl thluachuah nan kan pek a si ko/thluachuah nan kan hampiak bantuk a si ko. Mahti bia ttha lo le thinhar in biachiakha nan chim ruangah nan Khrihfa nun le ziaza a rawk dih i thluachuah hmuh lonak le hmailei nan lamthluan ah lamtluang lonak lawng a miak nan hmuhmi a si ko lai. Mahtluk in nan kan ti nan kan nih cu kan in hua hna lo. Kan in dawt thotho ko hna. Miphun khat cu pei kan si cu kan ti. Nan chungah thlarau ttha lo a lut zong kan hngalh ko i mah ruangah fawh thla zong kan in campiak hnanak a si cu.\nMolhttanh le hruhttanh in Trump a ttanhtu tamdeuh pawl khi zoh hna hmanh uh law, a piangthar lomi, a fel lomi, Khrihfa ttha a si lomi, carel bal lo, a fim lem lo, fa le cawnpiak zong a thiam lomi, Bible a rel bal lomi, thla zong a cam bal set lomi, pumhkhawmh zong a fel lomi, thawhhlawm thawh zong a hmang lem lomi, misifak bawmh zong a hmang lem lomi, cawnnak zong a nei lomi deuh pawl an si ko lai. Khrihfa biaknak le cawnpiaknak cu hruhttanh le molhttanh lawng in an ttanh ko lai. Ramdang ummi Trump ttanhtu tamdeuh pawl khi Laitlang an khua cio ah va tlung hna seh law an khua khuabawi ttuanding hmanh ah thim duh lo dingmi lawngte an si lai. Aruang cu Laica hmanh ttha tein ttial thiam lo pawl, Kawlca zong a rel le a holh a thiam lomi pawl lawngte an si caah Laitlang khuate khuabawi ca hmanh ah thim duh lo ding lawngte an si. Mah bantuk minung pawl nih khin teh Pathian duhmi tuah le biakdan teh an thiam hnga maw ka ti. Keicu ka zum bak hna lo. Pathian duhnak tuah le zulh, biakdan zong an thiam bal lai lo. An i fiang bal lai lo.\nAruang cu an fim lo tuk i an chungah thlarau ttha lo a luh ruangah a si ko lai. Hruhttanh le molhttanh in Trump a ttanhtu, Laimi (Chinmi) a tamdeuh pawl, Vancung khua i nan kai ahcun Isarel miphun million 6 leng a rak thattu hna, Adolf Hitler, ISIS le Musalim ralhrang pawl zong an kai ve ko lai. Biden a ttanhtu pawl nih Trump a ttantu pawl, Lai thluak le Lai ruahnak lawng in a nungmi pawl, kan in dawt ko hna ti kha philh hlah u. Van Tum


BAPTIST TLAIHTLENG | ibcsandnes\nHome › Blog Articles › BAPTIST TLAIHTLENG\nBlog Articles\tPosted on 28th May 2017 • Updated 28th May 2017 —by admin 3412\n1). Baibal cu kan nawlngeihnak sang bik a si.\n2). Zumtu poh tlangbawi kan si. (I Piter 2:18)\n3). Uknak le biaknak rianttuannak kan danter\n4). Mah bingte in krifabu nawl ngeih nak (locah churh autonomy) kan dirpi.\n5). Pumpak duhthimnak zalonnak (liberty of individual conscience)\n6). Zumtu hna upat hnu tipil innak (adult baptism)\nVCCF Civui Thawngthanh


ATTHA CHIN LENGMANG, AUNG LA NSANG BIACHIM UAR A UMTUK – The Chinlung Post\nOctober 29, 2020 admin Sports 0\nKan i ngeih taktak mi Kawlram patthawng Vawlei cung minthang Aung La Nsang le Rienner De Ridder cu thaizing an i phomh cang lai. Aralaimi thaizing an i phomhnak konghe pehtlaiin Aung La Nsang nih athlum tuk mi bia a chim. Aung La Nsang cabia cu lung hrimhrim a hmui taktak khi a si. Atang lei bangin Aung La Nsang nih a chim.\nNan dam cio hna maw? nan dihlak nan ngandam ko seh tiah thlaza kan campiak hna. Kawlram ah a ummi ka fan pawl nih ka Champion Taisawmh vennak puai nan zoh duh ahcun october ni 30 zaanlei suimilam 7 ah asi lai i, Skynet Sport 3 le Skynet Sport HD in rak zoh khawh asi lai. Cun Phone in zoh a duhmi hna nih One Championship timi official app le ONE Championship i official Youtube chanel in zoh khawh asi lai.\nAtulio cu zawtnak a um lio a si caah nan ngandamnak dingah zawtnak akarh nak hnga lo mibu in zoh lo ding, cun i velhnak puai a si caah thinphannak a chuak kho mi asi caah kum a upa cang mi le lung lei zawtnak angeimi hna rak i ralrin dingin forhfial kan duh hna, nan ka dirpinak le thaazaang nan kan pekmi cungah kai lawmtuk tiah a chim.\nThawngttha Taktak: Miphun Party CNLD caah cun thawngpang ttha taktak a chuak cang. Kalay peng UDP Party pawl nih cun CNLD ah mee an pek lai tiah theih asi. Hi konghe pehtlaiin UDP Party pawl cu UEC nih thimnak nan lut lai tiah a kham hna. Curuangah UDP party chungtel hna nih cun CNLD ah vote kan pek lai tiah an chim ti asi.\nUDP Party chungtel hna hi Kalay peng ahcun minung thong sawmli le thongriat an um hna.Cun Tamu Myone ah hin minung thongkul le thonghnih hrawnghrang chungtel an um rih ti asi. Kalay peng he Tamu he UDP party chungtel vun fonh tik ah hin an dih lak in minung thong sawmsarih hrawnghrang an si hna ti asi.UDP party pawl nih CNLD ah vote an pek lai ti asi i, CNLD ah vote a pe dingmi hi a cunglei vun langhter cang bangin minung thong sawmsarih hrawnghrang an si lai tinak asi. Culawng siloin hi konghe pehtlaiin Kalay peng UDP Party lutlai Pu Hung Thanh nih a chimmi cu kannih cu CNLD ah mee kan ko lai.\nCNLD ah vote kan thlak lai ruangah CNLD chungtel kan sinak cu asi lo. Sihmanhsehlaw Kalay peng UDP Party chungtel vialte kan i ceihmai hnu ah kannih cu CNLD kan bawmh hna lai tiin lungtlin hnatlaknak kan ngei tiah a chim. Hi kong tthiamtthiam he pehtlaiin a ralaimi thaizing ah hin CNLD upa hna le Kalay peng UDP upa hna cu rawldumnak zong an ngei lai tiah theih asi.\nHi konghe pehtlaiin Kalay peng CNLD party lutlai Pu Lian Nawn nih hitihin a chim. Kalay peng UDP Party lutlai Pu Hung Thanh nih hin CNLD hi thaazaang akan pek ngaingai mi asi. Tutan thimnak ah UDP Party chungtel asimi kawl pawl hna nih cun USDP ah vote an pek men ko lai. Asinain kanmah Chinmi nih cun CNLD ah vote aa kan pek lai tiah a chim.\nA SUNGLAWITUK CNLD LAWMHPI CIO HNA USIH, THAWNGTTHA TAKTAK ASI


Ralrinnak Thawng: Laitlang le Kalay Khualtlawng Dingmi caah Ralrinnak – Lai Celeb News\nRalrinnak Thawng: Laitlang le Kalay Khualtlawng Dingmi caah Ralrinnak\nJanuary 13, 2022 January 13, 2022 Tina\nKalay-Chin (Laitlang) ramkulh karlak tlunkal rih lo ding in PDF-Zoland nih zapi sin nawlnak an thanh:\nJanuary 13, 2022.January 12 ah Council ralhraang pawl cu Kalaymyo in Chinram lei an rak kai ca ah, Kalay le Chin ramkulh karlak tlunkal rih lo ding in PDF-Zoland nih nihin ah zapi sin nawlnak an thanh.\nကလေး-ချင်းပြည်နယ်ကြား ခရီးသွားလာခြင်းမပြုဖို့ PDF-Zoland မေတ္တာရပ်ခံ အာဏာသိမ်းစစ်ကောင်စီတပ်တွေဟာ ဇန်နဝါရီ (၁၂) ရက်က ကလေးမြို့ကနေ ချင်းပြည်နယ်ဘက်တက်လာကြတာကြောင့် ပြည်သူများ ကလေး-ချင်းတောင်ကြား ခရီးသွားလာခြင်းမပြုဖို့ PDF-Zoland က မေတ္တာရပ်ခံချက် ထုတ်ပြန်လိုက်ပါတယ်။ ပုံစာ – စစ်ကောင်စီတပ်၏ ပုံဟောင်းဖြစ်ပါသည်။ Source: The Hakha Post.\nRelchap:Nihin Ah Jet Vanlawng Nih Hakha Khuachung Sau ngai A Vel: Video a tanglei bik ah a um lai.\nNihin zanlei ah Hakha khuachung cu Jet vanlawng nih sau ngai a vel tiah theih a si!\nHakha khuasa pakhat nih cun, “Thawngpang kan theih i motor thawng a silo kha fiang tein kan theih caah leng ah chuak in kan zoh cu, vanlei ah Jet vanlawng a zuang mi cu kan hmuh. Cu Jet vanlawng cu ding tein zuang lo in a vel in aa vel caah kan khuaruah a har ngai! A hramthawk ah cun vanlawng lam a tlau mi maw si hnga? tiah kan ruat i kan zoh ko.“Cun, cu vanlawng cu thlanglei in aa vel hnu ah Rungtlang lei in a rak zuang ṭhan, voi tam ngai aa vel caah kan lau pah ko. Thil pakhatkhat ngiatthlai mi ngeih dawh a si, kan hmuh hramthawk cu zanlei suimilam 2:30 hrawng a si i suimilam 3:15 tiang hrawng cu kan hmuh,” tiah The Chin Post ah a chim.\nCu Jet vanlawng cu niam tein a zuang, tiah a chim chap. Source: The Chin Post.\nRelchap: Tuni ah thawngpang tha kan theih. Tuni ikahnak ah CDF Matupi lei hmapu mi um lo tein him tein an kir kho tiah thawng kan theih. Nihin January 13, zinglei 9:00 hrawng ah Matupi le Mindat karlak ah CDF-Matupi le Council ralhraang an i kap i ralhraang pakhat a thi, pathum hma an pu.\nCDF-Matupi lei hmapu um lo tein hnulei an kir kho tiah CDF-Matupi nih an thanh.\nNihin Ah Jet Vanlawng Nih Hakha Khuachung Sau ngai A Vel: Video Credit: The Chin Post\n← Hakha Khuachung ah Jet Vanlawng Sau Ngai aa Vel (Video)\nCDF Senthang Kan i Lawm Tuk ee →\nKan Chin Pasaltha Rual Caah Kan Kut Van Beng Cio Tuah Hna Usih.\nKalay Kan Unau Le Thlacam In Bawm Cio Hna Usih.//\nTunai Salai Lungthli Tum Chim Mi Cu A Mak Tak Tak.\nKan Tei Dengmang Cang Timi Lihbia Nih Kan Mino Nunnak Zeizat Dah A Lak Rih Lai?//\nKalay Kan Unau Le Thlacam In Bawm Cio Hna Usih.\nKan Tei Dengmang Cang Timi Lihbia Nih Kan Mino Nunnak Zeizat Dah A Lak Rih Lai?


RIP. RALHRANG NIH A NUPI RUAK AN PEK DUH LONAK A VAPA NIH A CHIM CANG – The Chinlung Post\nRIP. RALHRANG NIH A NUPI RUAK AN PEK DUH LONAK A VAPA NIH A CHIM CANG\nJune 3, 2021 admin Kawlram 0\nApoi taktak Ralhrang Kawlralkap kahnak ruangah a thi mi Tabawh khuami nu pahnih ruak cu lak khawh asi lo. Hta Wei peng Tabawh Seih khua mi Ma Aye Cho le Daw San Po hna cu ralhrang kawlralkap nih an kah hna caah an nunnak aliam. Culawng siloin an ruak zong kan la kho rih hna lo tiah tantak mi chungkhar hna sinin theih asi.\nAliamcia May thla ni 31 zanlei ah ralhrang kawlralkap nih nu pahnih hna cu an thi cang. An ruak zong mei in kan khangh cang hna tiah thawng aa kan thanh tiah a nunnak a liammi Daw San Po I a vapa U Soe Soe nih a chim. An ruak um lo in thlacam nak le ruak vui nak tuah a hau cang ko lai tiah thawng zamh nak ah a chim chap.\nMa Aye Cho le Daw San Poe cu May thla ni 29 ah ralkap pawl khuachung ah lut in an buai. Cu an buainak cu an lau i, an zam hna. Culio ah ralhrang Kawl ralkap nih an kah hna caah an thih hi asi. An inn chungkhar hna nih an ruak lak khawh ding in an I zuam len ko nain ralkap lei nih an rak pe hna lo. Ma Aye Cho cu kum 29 a si I fa pahnih a ngei mi asi. Daw San Po cu kum 46 a si I fa 4 a ngei mi asi.\nHakha Lei Thawngpang:CDF-Hakha le SAC Ralhrang Kahdohnak ah Ralhrang 8 an Thi. Hakha le Matupi karlak ah June 1 chun suimilam 12:00 hrawng ah CDF-Hakha le SAC ralhrang kahdohnak a chuak i, ralhrang 8 an thi, tiah CDF nih nihin zaanlei ah thawng an thanh. Ralhrang 8 an thih pin ah a dang hliamhma a pumi a tlawm bik minung 5 an um. CDF-Hakha lei in Salai Cung Peng Lian nih ram le miphun cah a nunnak a pek, tiah an langhter. Rakhine ramkulh ah a ummi SAC ralhrang pawl, Chin ramkulh Paletwa lei in thazaang an chap caah kahdohnak a fak chin kho, tiah CDF nih an langhter.\nဟားခါး-မတူပီကြား တိုက်ပွဲတွင် စစ်ကောင်စီတပ်သား ၈ ဦးသေဆုံး ချင်းပြည်နယ် ဟားခါးမြို့မှ မတူပီလမ်းအကြား ၂၀၂၁ခုနှစ်၊ ဇွန်လ (၁)ရက်နေ့ နေ့လည် ၁၂နာရီခန့်တွင် အကြမ်းဖက်စစ်ကောင်စီတပ်နှင့် CDF_Hakha တိုက်ပွဲဖြစ်ရာ အကြမ်းဖက်စစ်ကောင်စီတပ်မှ (၈)ယောက်သေဆုံး၊ အနည်းဆုံး (၅)ယောက်ဒဏ်ရာရရှိကြောင်း CDF-Hakha မှထုတ်ပြန်သည်။ CDF_Hakha မှ ရဲဘော် (၁)ဦး ဆလိုင်းကျုံးပဲန်းလျန် နိုင်ငံနဲ့ လူမျိုးအတွက် အသက်ပေးလှူခဲ့သည်။ ရခိုင်ပြည်နယ်ရှိ အကြမ်းဖက်စစ်ကောင်စီတပ်များ ပလက်၀ကနေ ဟားခါးမြို့သို့ အင်အားဖြည့်တင်းနေ၍ တိုက်ပွဲများ ဆက်လက်ပြင်းထန်ဖွယ်ရှိသည်ဟု CDF-Hakha ထုတ်ပြန်တွင် ဖော်ပြထားသည်။ The Chin Journal\nCDF HAKHA NIH THAWNGFIANG AN THANH CANG, RALHRANG A THIMI AN TAM\nMINUNG 100 RENGLO A RAK RAMI RALHRANG KAWLRALKAP KIA NIH AN KAH HNA


Breaking News: Hakha Dalan Tumtlang Meithal in Kah a Tong, a Zualhma! – The Cherry Par\nBreaking News: Hakha Dalan Tumtlang Meithal in Kah a Tong, a Zualhma!\nBreaking News: Hakha ah Dalan pakhat an kah\n2021 September 23 ni Hakha khuapi chung khuasa uknak chuttu ralkap lei tang (Dalan) pakhat cu Hakha khuachung ah an kah i fak tak in hliam a pu tiah thawng kan theih.\n“Atu kah a tongmi pa hi uknak chuttu ralkap lei thawngpe tu a si. Dalan pical ngai a si. Hliamhma a pu i atu hi Hakha sii-inn ah an kalpi,” tiah min langhter duh lo pakhat nih a chim. Atu an kahmi pa hi U Yan Naing ti a si i Hakha khuathar sang ah an kah. Meithal kuan hma hmun thum ah a tuar tiah kan theih.\nHakha Dalan Tumtlang Meithal in Kah a Tong, a Zualhma. Nihin zaanlei ah Hakha, Khuathar ah SAC ralhrang thawngpetu tiah an timi Dalan tumtlang U Yan Naing Lyn meithal in kah a tong i zualhma in Hakha sizung ah an chiah, tiah thawng kan theih.\nMinung pakhat nih, “Hi pa hi Hakha dalan tumtlang taktak an timi a si. A lu telh in hmun thum ah meithal kuan in an khen i Hakha sizung ah zualhma in an kalpi,” tiah a chim. U Yan Naing hi ahlan ah a inn voi khat bomb in an rak puahpiak cangmi a si.\nAtulio Hakha ah tlaih a tongmi hna case 6 kong ah tazacuaitu (တရားလို) zong a si. Meithal in kah a tongmi pa a thih le a nun fiang in kan fehter kho rih lo. Meithal kahnak a cannak hmun ah SAC ralhrang pawl a phan i pawngkam kawlhawlnak an tuah cuahmah.\nKha ti ding kha si an mah bantuk ruangah mitam tuk nunnak a liam cang. Mitha nam sual in kan i palh lo dingtu a biapi..Nain CNA/CDF cawlcangh nk ka zumh a fianglo mi ah thil antuah lo..Dalan a si ti tehte tha te ngaih ko ahcun phomh ding.\nThi colh seh le pei ttha hnga cu. tu lio cun dalaan pawl cu fim thluahmah ding an si ko cang. Zeiti tha mah duhthim cio si ko i a theipar zun caan cu pei an si cio cang cu e. A ruak cung ah lai thuam angki leng maw hruk ter hna hla seh.\nZarh khat hrawng cu a hliam hma kha tuar rih phawh seh cu hna ah thi seh la tha. Dalan ti theih hngalh micu kah thah hi mipi him nak bik si ko. Yan Naing Liin ti cu kawl a si ah cun kah kha a tha mai. Ttha tuk midang zong an um cun kap thluahmah hna uh.\nDaalan a si bak ko tiah theih taktak mi pawl cu kan Chin ram chungah kan zuah hna ding an si ti lo, daalan a tlaih kho tu le a kah that kho tu cu mipi lei nih zeimaw te lawmhnak ah tuah piak ding an si ka ti. Ziah kawl pa asi ah cun laithil hmanh khi ahruk ngam ding asi lo ning hngal te. Tulai good news um sun cu, Dalan an thi ti le an that ti le rallokap pawl an thi, ti hi good news bak cu si.\n← Breaking News; Min Aung Hlaing Biachim Cu Aho Nih Dah A Zumh Khawh Lai!\nPu No Than Kap; Maw, Thantlang Khuapi, Na riahsia hlah, thanau in um hlah! →


Tuzaan Sung Tin Par Birthday lawmhnak ah Thet Mon Myint le Minthang pawl Hmanthlak – Salai Kawltu\nTuzaan Sung Tin Par Birthday lawmhnak ah Thet Mon Myint le Minthang pawl Hmanthlak\nDecember 3, 2019 salaikawltu 0 Comments\nTuzaan ah Chin kan hlasakthiam Sung Tin Par birthday lawmhnak an tuah. Sung Tin Par birthday ah hin kawlram minthang tampi zong an i tel i Chin minthang pawl tiang an i tel. Kawlram ram pump i minthang Thet Mon Myint (Zung Cer Mawi) zong a tel. Sung Tin Par hi kan theih bang in Chin mi lakah minthang lawng siloin Kawlram pumpi ah hlasak lei ah minthang bak a si. Tuzaan ah Kawlram minthang cu an Live video zoh tikah an tampi ti aa fiang.\nSung Tin Par a theilo tu hi kan um men lai lo. Hlasak lei ahcun Kawlram pumpi minthang bak a si. A birthday lawmhnak ah Chin minthang pawl nih an telpi. A sunglawi kho tak tak. Sung Tin Par Birthday lawmhpi cio hna u sih.\nTial Cung Thang le South Korea Kim Cuaithlainak Video\nTial Cung Thang hi MMA lei ah a luh hi a caah ruahchannak tampi (hope) a ngei ti u si law kan palh lem lai lo. Asinain tutan a phomhpi dingmi South Korea pa hi a tei kho te hnga maw? ti cu ruah awk tampi a um. Tial Cung Thang le thaizing kip i a phomhpi dingmi Kim cuaithlainak video hi van zoh ta hna u sih. Video cu a tanglei bik ah a um lai.\nA ke hrim a tha tuk. MMA cu kan theih bantuk in kut le ke dihlak hman dih a si tikah Boxing thuat thiam sawh sawh men nih teinak lai a rel hrim hrim lo. Kut he ke he thiam bak ahau. Cun MMA thuatnak i a biapi tukmi Paih zong a thiam tukmi a si caah ruahchannak tampi a um. Aung La N Sang nih biatak tein thazaang a pek bantukin Tial Cung Thang hi hmailei ah tuanbia thar tampi a tial te hrim lai. Tial Cung Tha MMA i ruahchannak tampi a ngei ti a langhnak cu aa thuatnak video zoh ahhin theih khawh a si. Video cu a tanglei bik ah um lai.\nTukum March 8 khan Tial Cung Thang le Camboadia pa Rin Saroth cu , Yangon, Thuwana door Stadium ah zan suimilam 8:30 ah a round 3nak tiang an i thua i mark relnak in Tial Thang nih a tei. Tial Cung Thang hi Chinmi chung in One Championship-MMA ah a hmasa bik aa thuami le tuanbia thar a tialtu a si. A konglam a thei rih lomi caah Tial Cung Thang a chuahkehnak cu Hakha Khuathar a si. A nu le a pa hi Pu Tawk Cem le Pi Mang Si an si. Unau chuakti khat pali an si i far pathum a ngei, amah lawng hi pa a si. 2005 kum ah Malaysia a phan. Cun, 2007 ah Syracuse, New York, USA ah an chunglingte in an phan. Hika ah high school zong a dih. Atu lio a umnak cu Florida ah a si.\n“Lai paih hi ka kal tak bal lo nain kei cu ka ngakchiat tein USA wrestling kha a rak i thua zungzalmi ka rak si i New York State Championship zong vui 2 ka rak si. BJJ Brazilian jujitsu zong ah blue belt ka si” tiah Tial Cung Thang nih The Chinland Post ah a chim. Tial Cung Thang le Cambodia pa Rin Saroth hi Catch weight (68,0KG) level in an i thua I Tial Cung Thang nih a tei.\nTial Cung Thang hi MMA lei ah a luh hi a caah ruahchannak tampi (hope) a ngei ti u si law kan palh lem lai lo. MMA cu kan theih bantuk in kut le ke dihlak hman dih a si tikah Boxing thuat thiam sawh sawh men nih teinak lai a rel hrim hrim lo. Kut he ke he thiam bak ahau. Cun MMA thuatnak i a biapi tukmi Paih zong a thiam tukmi a si caah ruahchannak tampi a um. Tial Cung Thang le thaizing kip i a phomhpi dingmi Kim cuaithlainak video hi van zoh ta hna u sih. Video cu\nCredit: Juluis Star\n← Esther Dawt Chin Sung a hmai bakah vuithum bak a hnamh bak ko +Video\nTuzaaan Sung Tin Par Birthday i Hlasak cu Taru Ko (Video Pawl) →


Jesuh Khrih Kongah UPC Zumhnak- Van Nun – Chin World News Evening\nJune 17, 2019 Salai Van Theihtlei\nKristian zumhnak le cawnpiaknak ah Jesuh Khrih kong hi a muru le chungril taktak a si. Phun dang kan chim ahcun, Jesuh hi rak um hlah sehlaw, vawlei ah kristian zumhnak hi a um lo men lai. Sihmanhsehlaw, minung ruahning, duhning le hmuhning ai dan cio bang – Jesuh Khrih kongah kan cohlanning, zumhning le cawnpiakning ai dang cio. Ai ralkah ciomi zumhnak le cawnpiaknak hoih in, tahnak le cuaithlainak kan tuah si ahcun, phu pakhat nih an tlaihtleng cherhchan in phu dang cu an zumhnak le cawnpiaknak hi ‘ai palh silole a chiami si’ tbk zong ti caan um ko lai. Khuaruahhar ding si lo, politics zongah, an dirpimi policy cio hoih in – na dik, na palh tiah hehchet i-dohdal, i-soisel le i-mawhchiat si ko.\nMinung thlarau khamhnak caah muru taktak simi cu Jesuh Khrih konglam, tuahmi le cawnpiaknak hi a si. Nain, biaknak le zumtu tampi cu Jesuh Khrih zumhning ah kan i-dang cio hna. Muslim nih Jesuh cu profet pakhat in an zumh. Jehovah’s Witness nih Jesuh cu Pathian fapa in an zumh (Pa Pathian he an sining ai khat tiah an zum lo). Arianism nih Jesuh hi Pathian sermi in an zumh (Sertu Pathian tluk a si lo). Cun, kristian chungah milu tam deuh nih Jesuh cu thumkomh Pathian ah pakhat in an zumh (Pa Pathian, Fapa Pathian, Thiang Thlara Pathian). Cu lioah, UPC nih Jesuh Khrih cu Sertu Pathian sining le langhning tampi ngei in an zumh.\nA fiangmi cu Jesuh Khrih hi vawlei ah minung le zumtu nih phunphun hoih cio in zumh a si. Cu bantuk si caah, capar, cauk le cawnpiaknak tbk ah ralkah in soiselnak, dohdalnak le biadohnak cu a um hrimhrim awk a si ko. Jesuh kongah mahle dirhmun le zumhnak cio kha zalong in chim, ttial le langhter cio ding si ko. Pumpak cio nih zumh awktlak le cohlan phu si tiah ruahmi kha – cohlan in nunpi ding a si. Tutan ah ka van langhter duhmi cu UPC nih Jesuh zumhnak kongah muru ngai si vemi Bible caang pali hi an si:\n1) Abraham he kan i-tong – Jesuh nih Judahmi sinah a chimmi cu, ‘Nan pu Abraham nih khan kan i hmuh lai kha a rak i ngaih ngaingai, a hmuh taktak i a rak i lawm’ (John 8:56) tihi a si. Vawlei ah Jesuh minung taksa sinak cun Abraham he an i-tong lo, nain biakam hlun Pathian in Judahmi sin ai rak langhnak in an rak i-ton hi a si.\n2) Moses nih ka kong ttial – Jesuh nih Judahmi sin tthiamtthiam ah a chimmi cu, ‘Moses kha rak zum taktak u law cu, keimah hi nan ka zumh ko hnga, zeicahtiah amah nih keimah kong hi pei a rak ṭial cu’ (John 5:46) tihi a si. Moses ttialmi cauk hi Jesuh kong a si ahcun, Jesuh cu Sertu Pathian a si ko hnga lo maw?\n3) Moses, profet le Salm cauk nih ka kong an ttial – Jesuh nih a zultu hna sinah a chimmi cu, ‘Moses Phungbia chung le profet hna nih an ṭialmi chung le Salm chungah keimah kong an rak ṭialmi vialte cu a tlin dih awk a si’ (Luke 24:44) tihi a si. Bible nih a thawknak in donghnak tiang Jesuh kong a rak ttial tinak si ko hnga lo maw?\n4) Cathiang dihlak nih ka kong ttial – Jesuh nih Judahmi sinah a chimmi cu, ‘Cathiang chung kha ṭha tein nan kawl, cu nan kawl cu, Cathiang chungah cun zungzal nunnak kan hmuh hmanh hnga maw tiah ruahnak nan ngeih caah a si; asinain Cathiang nih an dihlak in an chimmi cu, keimah kong a si ko. Sihmanhsehlaw nunnak ngeih awkah keimah sin rat tu cu nan duh lo’ (John 5:39-40) tihi a si.\nA cunglei langhtermi Jesuh zumhnak phunphun nih minung le zumtu cio kan i-dannak a langhter. Cun, Jesuh nih Amah kong chimmi nih a langhtermi cu Bible hi Jesuh kong cauk a rak si tihi si. Pumpak cio nih Jesuh cu duhning paoh in zumh khawh a si – tck ah, nuncan cawnpiaktu le hruaitu ttha tbk tiang lawng in Jesuh hi zumh khawh a si. UPC nihcun a cunglei langhtermi Bible caang le dangdang cherhchan in Sertu Pathian (sining le langhning tampimi) in zumh a si. Ref. Gascoigne, Bamber. HistoryWorld. From 2001, ongoing. http://www.historyworld.net ‘History of Arianism’ Got Questions (2019). What is Arianism? (gotquestions.org)\nMirum Le Mifim Lak Zongah Santlailo Aa Thim Zungzal Tu Pathian – Rev. Hoi Cung Tum


Adidas company he sachoh a tuahmi Chin pa Phun Za Mang | THE CHIN EXPRESS\nAdidas company he sachoh a tuahmi Chin pa Phun Za Mang\nDenmark ram football club minthang Esbjerg fB (EfB) ah bawlung chuihmi Chin pa Phun Za Mang (A Phun) cu vawlei cung sport thilri company minthang Adidas he kum 4 rianttuan tti dingin lungtlinnak an ngei.\nAdidas International Marketing B.V le Phun Za Mang sachoh cu Endorsement Agreement a si i Phun Za Mang a min, a hmanthlak le a thiamnak cu Adidas sport thilri cawngianak caah an hman lai. Cun, tangka an pek lai.\nVawlei cung bawlung chuih thiambik Cristiano Ronaldo le vawlei cung sport thilri company nganbik Nike sachoh an tuahmi bantuk khi a si. C. Ronaldo cu Nike company nih $1 billion a pek lai.\nNain, Phun Za Mang cu Adidas company nih tangka zeizat dah a pek lai ti hngalh a si lo.\nAtu hi Phun Za Mang cu kum 15 leng fai telawng a si rih i November 13 ahkhan Esbjerg FC he kum 2023 tiang ca sachoh an tuah. Atu ah Adidas company he kum 2024 tiang rianttuan tti dingin sachoh an tuah fawn.\nChin state Matupi khuami Pu Khin Mang fapa asi. Atu hi Denmark ram, Bornholm khua ah an um.\nPhun Za Mang cu Denmark media zong nih an tial pah tawn.\nA Phun nih Adidas company he sachoh an ngeihmi kongah a agent, a chungkhar le thapetu mipi cung ah aa lawmhnak cu Instagram ah a ttial.


Asia – Page 2 – Chin Modern News\nIndia: Zuu Chia/Man Fawimi Din Ruangah Minung Tampi A Thi (Video)\nFebruary 25, 2019 by chinmodernnews\nNichuah Chaklei India ram ah zuu dinnak in minung tam lakte an thi. Zarhte ni (Feb 23) ahkhin zuu an dinmi sivai ttha lo ruangah minung 58 an thi. Atu tiangah zuu dinnak in a thimi minung 150 tiang an hung karh cang tiah palik pakhat nih a chim. A hleice in Arthan distrct ah … Read more\nCategories Asia 1 Comment\nPhilippines Ram, Abu Sayyaf Ralhrang Nih Malaysia 1 Le Indonessia 2 Cu Thah Dingin An Tlerh Hna\nFebruary 21, 2019 February 20, 2019 by chinmodernnews\nPhilippines ram, Mindanau ramthen ah hram a bunhmi Abu Sayyaf hriamtlaibu ralhrang pawl nih Malaysia rammi minung pakhat le Indonesia rammi ngatlai minung 2 hna cu thah dingin an hren hna. An nun himnak man nan kan pek lo a si ahcun an hngawng kan tan hna lai tiah tlerhnak an tuahmi hna cu video … Read more\nCheras, MRT Lift Chungah Minu Thil Chuttupa Misualpa Dantatnak Fak An Pek\nFebruary 20, 2019 by chinmodernnews\nNaite, Feb 14 (Valentine Day) ni ah Cheras um Taman Mutiara MRT lift chungah misualpa pakhat nih lift chung um nu pakhat te cu hramhram in a thilri a chuh pinah fak lakin a velh ta hnu ah a zamtak. Mah cu lift cu misualpa nih minu thil a chuh lio le a velhnak cu … Read more\nFebruary 1, 2019 January 25, 2019 by chinmodernnews\nHnawmpung chungah plastic in an tuam i an hlonhmi ngakchia chuakka nute cu hngerhte nih khatthupin an rak tlanh nain a nunnak tu cu an khamh khawh than. Central Indian, Madhya Pradesh peng um Bhopal palik nih ngakchia chuakka fanute cu hringtu nulepa nih fapa a si lo caah an hlonhmi a si tiah an … Read more\nCategories Asia 82 Comments\nHong Kong: Rithaisi Phortu Malaysia Rammi Minung 6 An Tlaih Hna\nJanuary 25, 2019 by chinmodernnews\nRithaisi phortu Malaysia rammi minung 6 hna cu Hong Kong Airport an phak ah ramdang in a rak lutmi thil chektu palik hna nih an rak tlaih manh hna tiah South China Morning Post nih a langhter. Malaysia rammi minung 6 hna nih Hong Kong ram i luhpi an timhmi ketamine rithaisi cu a man … Read more\nMalaysia: Cambodia Sinum Nu Cu Rawltam In A Thih Tiang An Umter\nMalaysia ram Penang ah nuva tuahkhat hna nih an sinum rian a tuanmi Cambodia nu cu rawl ei loin an umter peng caah rawltam le tihal in an thither tiah biaceihnak zung nih an langhter. Mey Sichan, kum 24, Cambodia ram in Malaysia ah sinum rian a rak tuanmi nu cu inn ngeitu hna nuva … Read more\nCategories Asia 5 Comments\nThailand: Palik Le Misual An I Kap\nFebruary 28, 2019 January 13, 2019 by chinmodernnews\nNizan (Jan 13), chun laifang suimilam 12:35 Pm ah Thailand palik le motorcycles 3 aa citmi misual minung 6 hna cu fak ngai in an i kap tiah The Bangkok Post nih a langhter. Palik le misual an i kahnak hmun cu Khok Pho district chung um, Napradu palik zung hmai ah a si. Misual … Read more\nCategories Asia 148 Comments\nNgakchia, Kum 2 Nute Hostage Tuahtu Sabah Pa Cu Thi Lakin An Kah\nTuchun (Jan 13), chun suimilam 12:30 pm hrawngah sii a rimi si lai tiah zumhmi misualpa pakhat nih kum 2 te lawng a si mi ngakchia nute cu a tlaih i a hren (hostage a tuah). Ngakchia kum 2 nute cu a umnak inn flats dot 4nak, inn khan le inn khan kar aa pehnak … Read more\nCategories Asia 4 Comments\nDr. Mahathir Le Johor Peng Uk, Citmi Mawtaw Cu A Mak Ko, An Rammi Nih An Thangthat Ngai Ko Hna\nJanuary 11, 2019 January 10, 2019 by chinmodernnews\nTuni (Jan 10), Malaysia ram hruaitu PM Mahathir Mohamed le Johor ramthen uktu Sultan Ibrahim Ibni Almarhum Sultan Iskandar hna cu Meeting an ngeih dih hnu ah Senai International Airport lei panh in an kal. An i citmi mawtaw zoh tikah a mak ko, anmah ram sermi mawtaw, Proton Saga bak si pinah anmah tein … Read more\nCategories Asia 92 Comments\nJerusalem Cu Israel Khualipi A Si Kho Lo (Mahathir)\nFebruary 28, 2019 December 17, 2018 by chinmodernnews\nNaite ah Australia PM Morrison nih Nitlaklei Jerusalem cu Israel khualipi ah a vun fehter. Mah cu cu, Malaysia PM Dr. Mahathir nih lungtling lo ngai in Jerusalem khua cu nichuah siah, nitlaklei siah Israel khualipi si a duh lonak cu Thailand a va tlawnnak i biachimnak ah a chim. Malaysia ram telh in Muslim … Read more


Killing the Matzoh Ball - Kosher - Chowhound\nKilling the Matzoh Ball\nvallevin | Feb 11, 201005:21 PM\nBecause my sister is non-gebrokts for Pesach and it breaks our collective heart over not having Dad's (a"h) matzoh balls for quite sometime now, my mother was determined to make a non-gebrokts matzoh ball.\nWhat my mother has found has basically killed the matzoh ball for me. There is a recipe for a mock matzoh ball in Enlitened Kosher Cooking by Nechama Cohen, that uses raw ground chicken meat as the base for the dumpling. My 4 kids and my sisters 4 kids basically ate this at each lunch and dinner over the 3 day Yom Tov. Repetitive? Yes, (adults had a more varied menu) but they did not seem to mind and it was so much healthier, and while it was not exactly a matzoh, it was close enough to convince me never to do matzoh balls again.\n23 Comments Latest Dec 17, 2010 by AdinaA


Joe Biden nih ram mipi sinah bia a chimmi ka ngai i a palhnak pakhat hmanh a chim lo – Thechinlandtoday\nJoe Biden nih ram mipi sinah bia a chimmi ka ngai i a palhnak pakhat hmanh a chim lo\nadmin August 17, 2021 Leave a Comment on Joe Biden nih ram mipi sinah bia a chimmi ka ngai i a palhnak pakhat hmanh a chim lo\nJoe Biden nih ram mipi sinah bia a chimmi ka ngai i, a palhnak pakhat hmanh a chim lo. Afghan Cozah le ralkal santlaih lo lawng te ah a chiah. Ralkap lak ding in biachahnak ka tuahmi zong ka palh lo, kaa ngaichih naisai lo a ti. Kum 20 chung kan bawmmi hna si seh tangka in trillion in kan bawmhmi hna a siah hriamnam kan bawmh hna a siah santlai lo an canter a ti.\nUS cu kan rian aa lim, kan kut a thiang ti phun in a chim. Kan chuah takmi hna zong hi US caah miaknak a si cang a ti.Asinain Joe Biden aa palh ngai tiah ka ruah. Sept 11, 2001 ah Afghan hrambunh tapung nih US inn sang pipi pahnih an rak phomhpiak hna i minung zong 3000 leng an thi.US nih thinhun in a hawile NATO ralkap sawm in an luh hnawh hna. Tapung cu an doh hna. US ralkap zong a thongthong in an thi; mipi zong a thongthong in an thi.\nCozah an dirhpiak hna, ralkap an dirpiak hna, tangka he hriamnam he an bawmh hna. An i tinhmi cu tapung hrimhrim kha cawl kho loin tuah kha an hmuitinh si.Cu lo ahcun Afghan hi tapung khur le kua a si than sual lai i, US ram chung ca le ramleng mipi caah ral lian tuk an si lai ti an phang. Cuticun an um pi hna i kum 20 a tling. Hi chung vialte cu US a him khen ah a cang. Afghan ram Cozah zong a dir kho cang lai tiah an zumh.\nAsinain CIA nih Joe Biden sinah an chimmi cu: Ralkap na lakkhanh hna ahcun an dir kho lai lo. An tlu colh lai an ti. Joe nih an bia ngai lo ti a si.Kan kaltak hna ahcun tapung khur le kua ah a cang tha lai i 2001 lio bantuk ah kan kir than kho timi a ruat lo i, mi dang tu kha a kutdong in a sawh hna.Tapung khur le kua ah a can than i US dohnak hmun le hma ah a can thsn ahcun US nih trillion dih in an bawmhmi hna; ralkap le hriamnam he an bawmhmi hna; kum 20 kan bawmhmi ah kan hmuitinh a tling ko a timi vialte cu a papalawng bak a si lai.\nTuchun Ah Ralhrang Palek Pakhat Cu A Mah Lungtho Tein CDM A Tuah Pin →\n← SAC Zaamtak in CDM a Tuahmi Ralkap 1,500 Hrawng an Si Cang


Ralring Tein Hmai Nawr Kan Hau – Hakha Cherry\nRalring Tein Hmai Nawr Kan Hau\nKawlram cu ralkap nih February 01, 2021 ni in uknak an laak hnu in mipi kut ah uknak ap țhannak in anmah nih alam um mi paoh in uknak tlaih thai kha an i timh cang caah mipi lei kam in dohthlennak tuah ding hi caan arau rih lai, thisen aluang chin chin rih lai i ralring deuh le lungsau deuh in hmai nuar ahau. Ralkap nih sualnak ngei lomi mipi an thah mi hna (Civilians Executed by Myanmar Army – CEMA) chungkhar le hawikom pawl nih lehrulh i chamnak in thisen aluang len rih te kho mi zong asi. Hi tluk chanthar vulei ah kan hawi ram an țhancho chin cuahmah lio caan, Third World ah mino an țhancho lio pi le fimthiamnak phunphun akarh lio ah ahlun tuk cang mi ralkap uknak Kawlram ah achuah țhan hi cu 8888 lio bantuk khan ralkap uk thai khawhnak dirhmun in adih ding cu asi ti lo.\nCivil War le Ralkap.Tutan Kawlram ah -Civil War – ramchung ral athawh ahcun ralkap an sual chin te lai. Kawl ralkap nih uknak tlaih an timh dan hi hriamnam bochan in asi ko caah Civil War chuahter hi anmah hmanh nih ser an duh mi Tactic phunkhat asi. Civil War achuah ahcun hriamnam hman an duh mi vialte an hmanh dih cang lai, an zumh lo deuh mi paoh lunghrinh mi (Suspect) dirhmun in an tlaih hna lai i an hren, an hrem, an thah hna lai. Cu ti an thil tuah dan cu mipi an kan puh lai i an thah mi hna kha ‘ralkap lei ah na țang ti in anmah le anmah sual an i puh i an i thah mi asi’ tiah TV le Newspapers kip in an thanh te lai. Mipi kha hriamnam in an kan thah pin ah adik lomi thawngpang phun zakip zamh in kan thluak țawl khawh dih kha an i zuam lai. Anmah lila nih khuachung mibu umnak kip ah bom an puak lai i mipi lakah thisen an luan ter lai i cucu mipi nih tuah mi asi tiah an kan puh fawn lai.\nTulio ah tlangcung mi vialte kan i fonh caan asi kan timi khi Kawl ralkap nihcun tulio ah hin zeitin dah kan khuai dih khawh hna lai i anmah le anmah i ral thainak lam zeitin dah kan tuah khawh lai ti kha an rak i zuam ve lai. 1993 -1995 lio hrawng ah KNU-Karen National Union chung ah Buddhist le Khrifa remlonak an ser i an khuai hna bantuk khan tutan ah hin Buddhist pura hna ralkap lila nih bom an puah lai i cucu Khrifa pawl nih bom puah mi asi tiah an kan puh lai i Kawlmi buddhist vialte nih Khrifa vialte huatnak lungput ngeihter kha an i zuam te lai.\nMipi Timh Cia Ding Acung lei ka țial cia bantuk in ralkap nihcun lam phun zakip in sual ral akan tarh tikah mipi nih hi cu kan i ruah cia asi, lih fangfaro an si ti kha theih cia ahau. Eidin ti-rawl an har ter lai i mipi kha rawl țaam in chiah hna kha an i zuam te lai, cun khuachung umkal hi phih dih an i zuam lai i “Curfew Order” chung ah um dih asi te lai caah cu chung ahcun athli tein an țih deuh mi le lunghrinh mi kha hmuh lo kar ah tlaih khawh an i zuam te hna lai.\nUi Hrut Zawtnak Rabies.Kawl ralkap cu uknak an ti cang hnu ahcun an biakmi phungki hmanh athat ngam mi le zei bantuk pathian hmanh athat ngam ding an si. Uknak kong ahcun amit acaw i a thinlung amolh cangmi an si. Ui hrut zawtnak bantuk in uknak kha an i hruh pi caah ui hrut nih aseh mi hna cu hruh venak asi bantuk in ralkap nih thluak țawl cang mi pawl khi cu anmah bantuk tluk khin an hrut ve ko. Cucaah hi seh ahrang taktak mi ui hrut nih a kaa in ai seh chih mi saruh (Uknak) hei chuh țhan ding hi cu afawi lo taktak mi thil asi caah ralring tein doh ahauh tuknak hi asi. Hi ui hrut lawng hi an si ti lo, anmah nih an seh i arak hrut ve mi inzuat sațil, ar hrut le vok hrut pawl zong hi cuk le seh an hrang viar ve cang ti zong theih chih le ralrin an hau fawn. Terrorist timi ralhrang hi phun 4 an um i cu lakah asualbik, ațha lobik mi cu “State-sponsored Terrorist” timi an si. Cucu mah ramchung minung lila kha thah le nawn in ralhrang uktu pawl khi an si.\nRussia & China.Taksa hrem intuarnak atam chin lai, thisen aluang lai, miphun khuai le țhențeek kha an i zuam lai i mah le mah kar ah zumhlonak, thin i hun hnawhnak le lunghrinhnak an ser chin lai. Mipi cawlcanghnak chung ah lung afak chin lai. Cucaah lungsau ahau lai, ralrin ahau lai. Russia le China nih an dirpi hna caah an tla kho lo lai lo ti awk asi lo. Arab Spring timi nichuah laifang ram (Middle East) mipi ral thawhnak nih khan Kawl ralkap nak in ațhawng deuh mi Lybia, Egypt le Tunesia ram te hna hmanh Russia nih a dirkamh cuahmah bu in an thluk thluahmah ko hna khah. Kawlram chin chin cu zei ruang ah an tlak lai lo, an hram in aphur te hna lai.\nNaite Russia nih Myanmar Arm Force Day ah telpi ding in Deputy Minister level lawng Kawlram ah an thlah, China nih deputy minister level hmanh athlah lo, ai awhtu (Representative) level lawng an thlah. Tutan Kawl ralkap uknak an laak hi cu hlan (1962 & 1988) bantuk in an tlaih khawh thai te lai ti hi Russia le China hmanh nih an zum tuk ti lo ti afiang. Nizan Reuters, AP le News dangdang nih an țialmi ah Russia uknak hrampi tlaitu Kremlin cozah nih thawng an thanh mi cu; Kawlram Arm Force Day ni ah Deputy Minister kan thlah mi hi caan saupi Kawlram he kan rak i hawikomhnak langhternak caah asi, an mi thah le lainawn kong ah kan in dirpi ko hna tinak asi lo tiah an thanh. Cucaah atulio ah hin Kawlram ralkap hi ramkhat le ramkhat pehtlaihnak -High Level Relationship- in adirpitu ramdang hawikom angei rih hna lo, ramchung cozah zong aser kho rih fawn lo. Uknak chuh ding in mipi kha ral an kan tuk cuahmah lio lawng asi caah an cawlcangh dan hi tapung an thawh cuahmah lio dirhmun (Insurgency) lawng an si rih.\nAmit Kho Lomi Mei-alh (Eternal Flame)Kawl ralkap nih hin hmailei zong ah uknak laak timi lungput hrim an ngeih ngam ti lonak ding tiang khin tutan ah hin mipi duhlonak (Civil Disobedience) cawlcanghnak hi amit kho lomi mei-alh (Eternal Flame) ah caan ter thai ahau. Atulio ahcun ramchung Party politics kong i el caan asi rih lo, mei akaang cuahmah mi innchung kan um lio ahcun kan zapi leng chuak in mei phalh hmasa kha kan rian cio asi. Mei kan phalh dih hnu ah innchung thilri kong cu kan ceih than te hna lai.\nMinung kan covo le zalonnak (Human Rights & Freedoms) cu hramhram loin chuh khawh chan asi ti lo. Cucaah teinak cu adingmi cawlcanghnak (Justice Movement) chung ah hin aum ko, zeitik ah timi belte kan chim kho lo. Arauh hlan ah Kawlram pumpi nichuah/nitlaak, chak/tlang in ralhruang kutka ai hung dih cang lai i mipi nih Satan ral doh (War Against Evil Incarnate) thok asi cang lai. Tei lo awk ațha lomi ral doh cu tei hlan lo doh kha pumpak pakhat cio kan nunnak, kan thisen le kan thihri chung ah kan thaw chuah chung paoh luang peng ko seh!Long Live Democracy and Freedom!by-Victor Khen Sang 30.03.2021\nRam Chung I Tuk Doh Nak A Zual Hma ChinChin Lai.


Nam sawh tong US Chin pafa $20,000 bawmhnak an pek hna\nUS ram, Texas state i Midland khua um Sam's Club supermarket chungah nam sawh a tongmi Pu Bawi Cung Nung le a fapa Robert cu Robert a sianginn sayama le a hawile nih Facebook...\nMalaysia ah Chin pa a nunnak liam\nLian Za Thawng, kum 31 cu nizaan April 3 ah Kajang Sizung ah pumdamlonak in a nunnak liam. Lian Za Thawng hi Kalamyo in Malaysia ah a ra i Balakong khua ah khuasa mi asi....\nMalaysia um Chin refugee chungkhar 1,633 (milu 5,000 hrawng) nih UNHCR sinah bawmhnak an sok, nain atutiang an ngah rih lo. Coronavirus zawtnak karh hlah seh tiin Malaysia cozah nih March 18 in April...\nMalaysia: CCF nih member bawmhnak caah RM20,000 a hman\nTial Lian Thang - April 3, 2020\nMalaysia -- Chin Christian Fellowship (CCF) nih a member chungin a harsa bikmi pawl bawmhnak caah RM20,000 a hman. Coronavirus zawtnak karh hlah seh tiin Malaysia cozah nih March 18 in April 14 tiang lengchuah...\nMalaysia Rammi cu cozah nih RM1,600 cio a bawmh hna lai\nMalaysia ram hruaitu Prime Minister Pu Muhyiddin Yassin nih, "coronavirus zawtnak ruangah lengchuah (rianṭuan zong aa tel) kan phih caah nan har tuknak hnga lo rammi paoh cu cozah nih kan in bawmh hna...\nTial Lian Thang - April 2, 2020\nUS rampumpi ah coronavirus (covid-19) zawtnak in minung 5,137 an thi cang. Nizaan tiang ahcun minung 4,000 fai an thi nain ni 1 chungah minung 1,000 leng an thi chap. Zawtnak ngei minung 216,722...


VIDEO:-A Cutluk Nuva Sinak Tuah Thiam Hna Cu; Mitampi An Um Nak Hmun ah nuva si nak an tuah nain an thei kho bak hna loh – THLIZIL THAWNGPANG\nVIDEO:-A Cutluk Nuva Sinak Tuah Thiam Hna Cu; Mitampi An Um Nak Hmun ah nuva si nak an tuah nain an thei kho bak hna loh\nFebruary 19, 2018 Chokhlei Par World News\nA Cutluk nungak tlangval hna pahnih hna nuva si nak tuah thiam hna le ralthat hna cu an thiam taktak si. Cun, an ral hrimhrim zong hi a tha kho tuk hna. Mitampi an pawngkam ah an um ko hna nuva si nak an tuah ti hi mitampi hna nih cun an theih kho bak hna loh.\nMah hna pahnih hna cu public park pakhat bantuk ah an leng I an pahnih lung tling te in nuva si nak tuah an duh ngaingai caah nungak tlangval ai kup mi le ai pom mi bantuk te in an pahnih te cu an thuti ko nain an tuah mi taktak cu nuva sinak tu kha an rak tuah deuh mi tu arak si.\nAn Thil tuah mi hi an thiam kho taktak hi asi. Nungak nu hrimhrim hi athiam kho tuk. A Zoh huam mi lawng nih zoh ding asi lai. Cun, nazoh hnu ah cun comment rak pe len duh hlah. Like ngan pi in na pek mi le Cawngia na click mi tu ah khan kan I lawm deuh.\nPrevious Post:Rung Lian Ceu Nih Zatlang Paih Ah Bual A Co- Video\nNext Post:Kawl Cozah Ziachiat Ning Hi Cu :- Gangaw Khua I CND Ah CNF Col. Solomon An Sawm Nain Kawl Cozah Nih Biachim An Sianh Lo\nVawlei Cung Minung 6 Million Leng Nih An Zoh Cangmi Chin Nute Hlasaknak (2,961)


Dr. Fauci Nih Covid-19 Ruangah A Thimi Mincazin Nakin A Thi Taktakmi An Tam Deuh Lai A Ti – Chin 11 News\nDr. Fauci Nih Covid-19 Ruangah A Thimi Mincazin Nakin A Thi Taktakmi An Tam Deuh Lai A Ti\nPosted By: Chin News May 18, 2020\nKhuaruah har a si ko e Dr. Fauci biachim hi. A chim ning bantuk in a si ah cun US ah a thi mi hna hi zeitluk indah an tam hnga hei ruat ve ko. US cu Covid-19 in a thi mi an tambik nak hmun a si I fiang tein min list an langhter lengmang ko rua kan ti lio ah Dr. Fauci biachim mi nih hin sining tampi a fianter mi a um.\nA chim mi hi rak rel ve ko hmanh law “Dr. Fauci nih Covid-19 ruangah a thimi mincazin nakin a thi taktakmi an tam deuh lai a ti. Tahchunhnak ah New York ah inn ah a thimi mincazin tampi an la lo, zeicahtiah sizung an phan lo” tiah Dr. Fauci nih cun a chim.\nAtanglei ah English version in kan chiah mi hi CNN thawngzamh nih a tial ning tein a si I Dr. Fauci nih CNN thawngzamh sinah a chim mi a si.\nDr. Fauci says US death toll is “almost certainly higher” than what is currently being reported. As an example, he cited New York City, where he says many people who died at home were not counted as having Covid-19 because they never made it to a hospital.


ZUALKO: PU HRAM HLEI NIH HI VAWLEI NUNNAK IN MUAL AA KAN LIAMTAK – The Chinlung Post\nThihdaar. Pu Hram Hlei cu July 20, 7:00 pm hrawng ah mual a liam tiah kan theih. Amah hi Thantlang Peng Salen khuami Yangon Yuzana Garden City ah khuasa mi a si. Mino nih theih fawi nakhnga Hakha Town Coffee dawr ngeitu Salai Uk Lian Sang @Aa Uk hringtu a Pa a si. Yangon Lai Baptist Church (YLBC) ah Khrihfa Upa caan saupi a tuan mi le Hakha-Thantlang nih bochan mi kan pa pakhat a si. THT\nThawngpang dang: Myanmar COVID-19 Kong ah UN Cawlcangh Hram a Thawk. (WHO, European Commission le France cozah i bawm in an serchuahmi COVID-19 runvennak sii COVAX hi Myanmar rammi hna ca ah tlamtling in hmuh khawh ding in an i zuam). Khulrang tuk in a karhmi Myanmar ramchung COVID-19 zawtnak dohnak rian ah Myanmar hrambunh UN Country Team pawl cawlcangh hram an thawk cang, tiah July 19 ah thawng an thanh.


SAC Nih Falam Khuami Ralphaw Ah An Hmanmi Hna - News and Media\nSAC Nih Falam Khuami Ralphaw Ah An Hmanmi Hna Cu An Thlah Ṭhan Hna. Falam khuami minung 25 cu SAC ralkap nih, meng 3 chung hrawng tiang ralphaw ah an hman hna, tiah theih a si. Nihin June 20 zing sml 10:00 hrawng ah Hakha-Rih lamṭhen tlang par ah umhmun an khuarmi SAC ralkap pawl nih, mi tlung kal cu an dirter hna i cycle le motor cu lamkam ah an dirter hna. Lungpi khua lei ah ke in hmai ah an kalter hna, tiah theih a si.\nLungpi khua an phanh dih in Falam lei ah an kir ṭhan i, Rih lamṭhen an phanh ah an tlaihmi hna minung 25 cu an thlah ṭhan hna. Ralphaw ah an tlaih hna liiah SAC ralkap pawl nih Falam-Hakha motor lam cu an phih, tiah theih a si. Nizan June 19 lio zong ah Falam khua ah umhmun khuarmi SAC ralkap nih Lungpi khua lei ah hriamngan in voi tam ngai an kah, tiah theih a si. Credit – The Chin Post


Mirum Chit Khaing An Tlaih - News and Media\nMirum Chit Khaing An Tlaih\nApril 27, 2022 admin MYANMAR 0\nThawng bul-tan: Mirum Chit Khaing an tlaih. Kawlram mirum Eden Group of Companies a ngeitu le Denko datsi/desel rawnnak ngeitu simi U Chit Khiang cu Ralkap nih an tlaih. Ralkap SAC chimnak nawlngei Zaw Min Htun nih U Chit Khine le NLD chan MOEE Minister, Deputy Minister le MONREC Minister tlaih an si nak cu One News Myanmar ah a chim. An tlaihnak hna kong he pehtlai in SAC ziknawh eihmuarnak (corruption commission) zohfeltu nih thanhnak an tuah. Crd – TCLP\nHakha Khuapi Thawpang Cu Aww


Thla 8 Chung Ah Ramdang Mi Khualtlawng Sing 20 Ringlo Myanmar Ram An Phan\nThe Chinland Post| 2017 October 10| Atu kum January thla in August thla dong tiang ah ramdang mi khualtlawng mi (tourists) sing 20 ringlo (2.27 millions) an rak phan tiah Vice President Pu Henry Van Thio nih a chim.\nKhualtlawng mi milu hi vawlei cung ah an tam chin lengmang bantuk in Kawlram zong ramdang mi khualtlawng hna an rak luh a tam deuh kho tiah October 9 World Tourism Day an tuah mi ah Vice President Henry Van Thio nih a chim.\nA luancia 2016 he zatuak in kan zohchunh a si ah cun tukum thla 8 chung tiah ahhin 22% a kai deuh. Cun, kum dongh lei he an zoh si cun sing 30 (3.5 millions) tiang an phan kho,” tiah a chim chih.\nAtu lio Myanmar ah a cang cuahmah mi Rakhine rambuainak ruang ah ramdang mi khualtlawng hna cu an i letmi a tam ngai tiah khualtlawng lei kong a tuan lio mi Nature Dream Company in Daw Sanpay Aung nih a chim. Asinain, cheukhat cu an i let than nain milu a rak lut mi cazin ning in cun a zor lei cu a si lo tiah Hotel and Tourism Vuanci zung lei nih thawng an thanh.\nNichuah lei Rakhine ram buainak a umnak hna hi cu, tukum buainak a chuah hlan in ramdang mi luhnak cu pek an si lo. Asinain, Rakhine ram ah Ngapali, Sittwe le a dang hmunhma hna cu humhim tein an kal kho peng ko tiah an cathanh ah an tial chih.\nMyanmar ram a rak lut bik mi hi Thailand ram mi hi a tam bik an si i Tuluk hi a pahnihnak an si. A pathumnak cu Japan ram in a rak lutmi hna an si. Ref: Phothutaw


Russia Nih US Ram Mipi Pahnih Hna A Tuah To Hna Dan Cu A Poi Taktak Si – My News\nRussia Nih US Ram Mipi Pahnih Hna A Tuah To Hna Dan Cu A Poi Taktak Si\nadmin April 23, 2022 Leave a Comment on Russia Nih US Ram Mipi Pahnih Hna A Tuah To Hna Dan Cu A Poi Taktak Si\nFacebook a sertu Zuckarberg le US Vice President tel in minung 28 cu ramchung luhnak nawl phih piak an si tiah Russia nih thawng a thanh.\nHi hi Russia nih Ukraine a tuk ruang ah nitlak lei ram nih chaw lehthalnak (economy) phih kharnak an tuah ruang ah lehrulh an cham bia a si, Russia nih ramchung luhnak nawl a phihmi cazin ning ah Facebook a sertu Maczuckerberg, US Vice President Kamala Harris, Linkedin CEO Ryan Roslanski le ABC reporter George Stefanopulos pawl zong an i tel.\nRussian Foreign Ministry nih ramchung luhnak nawl kan phih mi hna hi zeibantuk konglam hmanh ah Russia ram ah luhnak nawl an ngei ti lo tiah a ti, Hi hna pawl hi USA ah Russia huatnak lungthin an ngeih nak hnga thi rawnh tu an si tiah Russia Foreign Ministry nih sual an phawt hna.\nAsinain Russia nih phih kharnak an tuah mi hi Zuckerberg le Harris caah cun zei pipa ngai in zatlak nak a um lo, Cazin chung ah aa tel mi Meduza news website editor Kevin Rothrock nih cun ”nichuak capo a tongmi bak ka si ko,” tiah a Twitter ah a thial.\nRussia nih kan hnu thla zong ahkhan US President Joe Biden le palai 398 cu ram chung luhnak nawl phih an si tiah a rak thanh, Zuckerberg zong hi ramchung luhnak nawl pek lo a rak si bal cang i Linedln hi i 2017 lio khan Russia ah hmannak nawl phih khar a rak si\nMinAung Hliang Nih Tlang Cung Hriam Tlai Phu Cung Ah Phungdang Tein Cawlcang Ai Tim Than Cang Mipi Thah Nawn Nak Ton Chin Sisual Ah Cun A Poi Kho Tuk La →\n← US Nih Ukraine A Dir Pi Ning Cu Tang Lei Ban Tuk In Fiangten Langh Ter A Si Cang


Mui i dawh tuk hi "Sual" phunkhat asi - Khuaruah Har News\nBaibal nih “Muidawh” ati mi le nangle kei nih “Muidawh” kan timi hi,vanle vawlei in an i dang.Lenglei i dawh tuknak nih (Self-respecting) (Self-satisfied) te pawl hi a chuahpi khawh.Cu ruangah cun “Sual” asi ka ti nak asi.Baibal zong nih lenglei i dawh hi a kan duh piakmi le a kan fialmi asi lo.\nVawikhat cu, Nuva hna nih Fapa pakhat te an ngeih i,vawikhat cu an fapa te nih a pa tihin bia a hal.Ka pa zei tin dah ka nu nih an rak duh khawh e? ka nu cu “Muidawh” pumrua ttha model pakhat zong asi ttung tiah a hal.\nA pa nih, a lehmi cu.Ka fa asi a hman ko.Na Nu nih ka mui le ka sining in rak ka zoh sehlaw na Nu nih a ka duh hnga lo asi nain,na Nu cu mifim pakhat asi.Ka mui le ka sining in a ka zoh lo cuta tiah aleh ve.A ka zohmi cu,chungkhar caah bochan awk a tlak lai maw,a ka daw kho taktak lai maw ti tuhi a ka zoh deuh caah a ka vaat nak asi tiah a ti tthan.\nKhah,ka Fa Khrihfa kan Baibal nih pei fiang tein a ttial ko kha.Nan i dawhnak hi nan lengthuam ah asi awk asi lo.Nan i dawhnak taktak cu nan “chungmuru” tuah asi deuh awk asi tiah pei ati kha tiah ati.\nMitampi,cu kan i dawh tuk ruangah kan minung hawi,zei ah kan rel tawn hna lo.Cucu Baibal nih Muidawh ati mi asi lo. Credit: Van Tha\nNorth Korea: Kan ram chungah Covid-19 zawtnak a ngei mi pakhat te hmanh kan um lo\nHmai arsik le hmai tivun ttha lo fawi taktak in damter khotu kokek sii\nTtihnung Tak Tak Khi A Si; Kum 1883 Lio An Rak Cawh Mi Tikhor Chung Ah A Tla\nPresident Trump nih sunghkhan a duh rih lo. A nun chungah Biden nih a ka tei ti hi chim aa tim rua lo\nSalai Lungthli Tum hi Chinram nih MP a herh ko\nChin Valtha Benjamin Sum Top 4 A Kai Tthan Lomhpi Cio Hna U Sih\nA Voih Hmangin Thosi Thahkhawhnak Thazang Angeih Ruangah Dollar Ting rRnglo Amutu Pa\nNgandamnak lei thlennak le thanchonak: MP ka tlin ahcun\nLebanon, Beirut Khuapi Ah Ttihnung Tak Tak Mi A Puak Ruang Ah Minung 50 Nak Tlawm Lo An Thi


CDM A Lut Duh Lo Mi Cawng Sayamah Nu Nih A Siahngakchia kum 15 Minung Cung I A Thiltuah Mi Cu Lungthin A Fak Tuk Hringhran Rak Zoh Cio Uh – HRINGDILDEL LAIRAM\nCDM A Lut Duh Lo Mi Cawng Sayamah Nu Nih A Siahngakchia kum 15 Minung Cung I A Thiltuah Mi Cu Lungthin A Fak Tuk Hringhran Rak Zoh Cio Uh\nNon-CDM (CDM i a lut duh lo mi) cawng sayama nu nih a siahngakchia kum 15 mi cu electric tung ah SAC ralhrang dokalhnak ca a tar tiin a report i a umnak address a pek hna i a tleih ter hna, tiah thawng theih a si. November 1, zantim bak ah ralhrang 20 rual nih cun Yangon, Thingangyun, Ngamoe Yeik lampi pa 2 i inn pakhat cu an luhhnawh i siahngakchia pa te cu fak taktak in an vuak cikcek hnu ah an tleih ah an htuai colh an kalpi.\nSiahngakchia pa te i a min hi Mg. Aung Chan Myae a si i kum 15 fang te long a si rih. Amah hi Thingangyun BHS. 4 i siangin kai mi a si i tlawmngai mi pawlkomh zong ah an hman tuk mi le a fel tuk mi a si tiah an chim.\nMg. Aung Chan Myae i a sianginn kai nak i cawng sayama CDM i a lut duh lo mi, Daw Aye Myint nih ca a chimh lio mi a siahngakchia Mg. Aung Chan Myae cu SAC ralhrang dokalhnak ca electric tung i a tartu ah puh in ralhrang pawl sin ah a report i a tleih ter hna. Cawng sayama nih hin sianginn i cazi Daw Kay Thi le Sianginn zoh khenh tu Mg. Chit Ko he hmunkhat ah an tangti i siahngakchia Mg. Aung Chan Myae i a umnak address cu SAC ralhrang sin ah an chim i cuti cun an tleih ter.\nMg. Aung Chan Myae hi Thinganyun sakhan 19 ah an hren i tuni tiang ah a nu le pa he ton ter ding zong an siang tih loh. Tangka an pek lawngah khin hnipuan i thlen nak an pek khawh nak ding kong lawng an chimh hna. Siahngakchia cawlcangh nak in bomb puahnak ah ai tel mi a si ahcun thih daantat nak pek khawh a si, tiah fak ngai in an hrocer fawn.\nSiahngakchia pa te i a min hi Mg. Aung Chan Myae a si i kum 15 fang te long a si rih. Amah hi Thingangyun BHS. 4 i siangin kai mi a si i tlawmngai mi pawlkomh zong ah an hman tuk mi le a fel tuk mi a si tiah an chim. Mg. Aung Chan Myae i a sianginn kai nak i cawng sayama CDM i a lut duh lo mi, Daw Aye Myint nih ca a chimh lio mi a siahngakchia Mg. Aung Chan Myae cu SAC ralhrang dokalhnak ca electric tung i a tartu ah puh in ralhrang pawl sin ah a report i a tleih ter hna.\nCawng sayama nih hin sianginn i cazi Daw Kay Thi le Sianginn zoh khenh tu Mg. Chit Ko he hmunkhat ah an tangti i siahngakchia Mg. Aung Chan Myae i a umnak address cu SAC ralhrang sin ah an chim i cuti cun an tleih ter. Mg. Aung Chan Myae hi Thinganyun sakhan 19 ah an hren i tuni tiang ah a nu le pa he ton ter ding zong an siang tih loh. Tangka an pek lawngah khin hnipuan i thlen nak an pek khawh nak ding kong lawng an chimh hna. Siahngakchia cawlcangh nak in bomb puahnak ah ai tel mi a si ahcun thih daantat nak pek khawh a si, tiah fak ngai in an hrocer fawn.\n← CDM Ralbawi : Khah, Ralhrang Ralkap Pawl Cu Tih Nak In An Khat Dih Cang Hih\nTuchun I Sianginn Sayamah A Tuan Lio Mi Nu An Thah Ning Cu A Fak Taktak →


Benjamin Sum Cu Kawlram Chung Media Nganbik Asimi Hmanh Nih Kum 2020 Thimnak Voting Sawmtu Ah An Auh Ṭhan Cang – Kawltu Team\nBenjamin Sum Cu Kawlram Chung Media Nganbik Asimi Hmanh Nih Kum 2020 Thimnak Voting Sawmtu Ah An Auh Ṭhan Cang\nOctober 25, 2020 October 25, 2020 Pu Tawn Mang\nKan lai hlasakthiam pa Benjamin Sum (Ben Ben) cu nikhat hnu nikhat a minthang chin lengmang ko. Hlasak lei siseh, fashion lei ah siseh a mah tawk in mipi nih an cawisan, an auh lengmang. Hla asakmi hrimhrim cu kalwram chung lanwg hmanh siloin ramdang korea le Japan tiang nih an lawmhpi. Anram pi nih thazaang biatak tein an rak pek.\nKan theih cio bang in Ben Ben hi Chin state Falam khuami a si. A nih cu hringtu apa nih a ngakchiat lio in a rak thih tak cangmi asi caah anu he lawng khua an sa. Ngaktah te a si nain Pathian nih khuaruah har in acawisan ii Kalwram pumpi nih theihmi hlasakthiam minthang pakhat aa hung i chuah.\nMipi nih an theihka tein an uar tuk cio ii nihinni tiang thazaang pek an ngol ballo. Hi bantuk tiang minthan nak a hmuh zong hi Pathian thanwg lawng lawng in a siko. Kan kawram nih a ngeihmi Media vialte lakah a rang bik le angan bik media BBC Burmeses nih a tukum 2020 thimnak caah Voting sawmnak ding caah Ben Ben cu an auh. A tu bantuk in kawl miphun nih lai miphun chung in voting sawmnak tuah ter hi a um balo.\nBen Ben hi a voikhatnak a si kanti ahcun a palh lailo. Cu caah kalwmi hna hmanh nih kan miphun te an cawisan ahcun laimi phun chin chin nih cun kan cawisan le thazaang kan pek hi a biapi tuk. Pathian tu nih hmailei a lamthluan zongah hinak in lam ttha hruai chin rih koseh. Kan in uar tuk Ben Ben laimi cawisang tu si zungzal rihko. Ben Ben le hlasak aa zuam ttimi nih vote sawmnak vedio zoh khawh a si lai. Vedio zoh na duh ahcun BBC Burmese page ah zoh khawh si lai. A link chiah khawh si lo caah kan chia kho lo.\n← US Laimi Chung In Thihnak Kan Tong Than.\nA Vapa Nih A Rak Tuah To Ning Theih Tik Ah Lung A Fak Tuk Hring Hran. →


Kawlram ah Khuaruah har Thil A Cangmi , Thlanmual An Thial i Thlarau Motor (6) in An Phurh Hna (+Video) – Chintanbo\nKrihihfami caah cun zumh zong a har ngaimi thil a si nain zumtu tampi zong nih an tuah tawnmi cu a si ve fawn.Zumtu ai timi mi tampi zong nih an chungkhar a thimi pakhatkhat thla kha a thihnak hmun ah an va hruai tawn i cu hnu cun an thinlung a dam i a thla zong a lungawi ve cang tiah an siarem te in an um tawn .\nTutan i kawlram i thil a cangmi zong hi zumlo tu hna nih an i tlaih chih mi a si i thlanmual an thial nak video cu social media ah an thlah tik ah mi tampi an khuaruah a har i a zohtu zong an tam ngai ngai .mi tampi nih an zum lo i a zumtu zong an um ve . A zumlo mi zong nih tutan i thil a cangmi cu an khuaruah a har cio .\nMandalay ramthen Tihciah myo ah thlanmual thing cu an thial i cu thlanmual i an rak phum mi hna thlarau cu motor lian pipi 6 bak in an phurh hna . Motor cung ah hlei pakhat an donh piak hna i thlarau pawl cu an kaiter hna .Mit in hmuhkhawh an silo nain thlarau pawl cu an kai taktak ko tiah an zumhnak a si ve .\nThlarau pawl an tamtuk tik ah motor a rit tuk i motor nih a phuh kho hna lo i a then cu an tum ter than hna tiah theih a si .Minung pakhat nih microphone ai tleih i thlarau pawl cu minung chawnh tein a chawnh hna i motor cung ah cun a kai ter thluahmah hna . Nan tling cang maw ? a kairih lomi hna nan um ti maw tiah a chawnh biak hna i an tling cang rua an ti ah motor cu an khar i an kalpi hna .\nHi kong hi a tulio kawlram ah a lar ngaimi a si i kan hnulei thla ah khan a cangmi a si .Yangon Sanchawng myone i a um mi natataw thlanmual zong nai te ah khan an thial ve i tu bantuk thiam in thlarau pawl cu motor in an phurh ve hna .


Mi nih aho an kan ti dah? | Radio Veritas Asia\nMi nih aho an kan ti dah?\nVoikhat Bible relnak - 1 Peter 5:1-4\nThawngtha bia relnak - Matthew 16:13-19\nMi nih Mi Fapa hi aho a si, a kan ti dah? (Matt 16:13)\nKan Bawipa Jesuh Khrih nih kan mah pakhat cio a kan hal mi bia a si. Kan caah Jesuh Khrih cu ahodah a si hnga? Bawipa a nun lio ah mipi nih an hmuh ning a rak i dang cio. Micheu nih tipil petu Johan, Elijah, Jeremiah a si lo ah prophet pakhat khat a si an ti. Kan hmuh ning ah hin tah Bawipa cu ahodah a si ve hnga? Bawipa Jesuh cu kan nunnak ah lam a kan hmuh sak tu le ceunak a kan petu le a kan khamh tu Pathian Fapa ngaihchun a si ko. Kan nun lam ah harsatnak kan ton tikah ceunak a kan petu, lam hmaan in kan pial sual tik ah lam dingah a kan hruaitu le a kan bawmchan zungzal tu a si.\nNifatin kan nunnak ah kan pawng te ah a um i kan ngaih a chiat tik ah a kan hnem tu a si. Zawtfahnak kan ton tikah damnak a kan pet u le tukforhnak kan ton tikah teinak thazang a kan pe tu a si. Pathian Fapa hrimhrim a si ko na in kan sinah a rungtum i kan mah bantukin vawlei mi nunnak aa hrawm mi le kan ton cio mi harsatnak hna zong a thei hngal dih tu zong a si fawn.\nBibile thiang chungah kan hmuh mi cu thlarau tha lo hna nih an tuah mi hna zong damnak a pek than hna i a tling mi minung dirhmun in a tuah piak tu, a zeng mi hna le mitcaw mi hna zong a damter tu, thinghmui mi hna zong damnak a pe than tu le a cawnpiak mi thawngtha bia a ngai mi hna zong nih zungzal nunnak an hmuh khawh nak hnga ding caah lam a hmuh sak tu a si. Jesuh Khrih cu zeizong vialte a tuah kho tu, kan damnak le kan khamhnak a si mi Pathian Fapa, messiah a si. Zeicah kan ti a si ah cun: “Jesuh Khrih cu Pathian hmual le Pathian fimnak a si” caah a si (1 Cor 1:24).


Tidim, Zomi kongah MP hlun Pu, Lal Mawng Cung biachim cu ka uar taktak – Mizo World News\nSearch Mizo World News\nA tlau tiin an kawlmi kan pi cu a ruakin an hmuh\nMizoram ahhin mitlau timi le an ruakin hmuh timi hi theih pah lengmang asi. A tlaumi hna hi an fir ruang hna ah le Lam...\nSoisel a tong ngaingai mi Mintami Paing Phyo Tuh nih fianternak a tuah (+video)\n"Mei" timi video lemcang ah lemcang a tuanmi mintami Paing Phyo Tuh cu kawlram mipi tampi nih an soisel. Hi "Mei" timi video flim ahhin...\nKHAWVELA RAM RETHEITE AH NAUPIANG AN PUNGA RAM HAUSATEAH NAUPIANG AN KIAM ZEL\nRam changkang a piangah kum tin naupiang an tlem tulh tulh lai in ram retheiah chuan kum tin naupiang an pung zel tih IHME chuan...\nAn chuah ka in, nu an si poh poh ahcun an pe-sa colh thluahmah hna\nKenya ram, Tala khuapi huap chungah nau an ngeih i nu asi poh poh ahcun a chuahka in a pasal ding an kawl piak colh!...\nFacebook nih minung cei lak a Block tthan hna\nIran ram in siammi social media, Facebook, Page, Group, Instagram" an za tein account 82 facebook company nih a khar/phih piak tthan hna. Kan...\nTidim, Zomi kongah MP hlun Pu, Lal Mawng Cung biachim cu ka uar taktak\nMP hlun Pu, Lal Mawng Cung biachimmi bantuk hin kan Chinram hruaitu upa te zong nih Tidim Zomi pawl hi tlangtlak ding an si. Hi bantuk zawn tete ah minung kan i ruahthiam Or ttih ahcun ram a tthancho hnga ding tlukin a thangcho kho lai loh. Pu, Lal Mawng Cung biachimmi cu ka uar taktak asi. A ttial ning tein…\nChin Miphun caah thawngpang chia\nA tulio tlangcung mi hna nih kan khel cuahmah mi federal kongah dawnkhan tu bik le aduh lobik tu ralbawizik Min Aung Hliang cu Ti Dim Zomi bu hmete nih Chin paral tha minthat nak laksawng an pek. Chin paral tha laksawng cu Chin miphun caah nunnak ape ngam tu paral tha hna pek ding an si.\nMah Zomi Bu hmete nih atulio vulei pi nih siseh, tlangmi hna nih federal kan hmuhkhawh nak dingah kan i buaipi bik mi ralkap bawizik Chin paral tha laksawng an pek micu Chin miphun min an kan zuar asi pin ah vulei cung le kan hawi tlangmi hna sin ah ningzah mualpho nak kan ton a si.\nCu caah mah laksawng peknak kongah Chin miphun ai-awh in Zomi nih pek nak nawl zong an nei lo i, Chin cozah , Chin mipi biakhiah nak zong a um lo caah Chin /Zomi zatlang bu hna zong nih lungtlin lonak cathanh an chuah bantuk in mah Zomi bu hmete nih mah bu minthan duh le bawmhnak hmuh duh ah ralkap bawizik Min Aung Hliang Chin Paral Tha minthat nak laksawng an pek micu an hrawh an lak than nak lai le laksawng cotu an pu zong nih Chin miphun zapi hnatlak nak in pek mi ka silo ti theih nak ding caah ka vun langhter mi a si. (An duh le Zomi paral tha laksawng pe hna seh ).\nCredit: Pu. Lal Mawng Cung\nMore from Chin NewsMore posts in Chin News »\nPathian mi hman Laimi nih Rangon khuapi ah teinak Alan puanrang an thlai\nBagladesh ram minthang zuk suaithiam Nathan Bawm he biaruahnak\nU-12 Chinmi kan nau le an vanchia taktak\nRev. Ceu Uk caah na ti khawh tawk te Donation rak pe ve dingin kan in sawm


CNN Hi Phaisa Mit Lawng An Au Ahcun A Poi Taktak Lai! – Chin 11 News\nCNN Hi Phaisa Mit Lawng An Au Ahcun A Poi Taktak Lai!\nPosted By: chin11news April 4, 2021\nVawleicung ah buainak le rawhnak a chuahpitu bik hna cu, Phaisa le sinak rim lawng “hnimh/ sniff” in a kalmi ruang ahhin a si. Sudden ah a cawlcanghnak ruang ah Canada 🇨🇦 RCMP nih investigate an tuahmi “Ari Ben-Menashe cu Phaisa rim lawng a dawi caah, sualnak ngeilo a that cuahmahmi hna Ralkap caah rian ttuan aa awt ngam ko.\nCNN zong cu amah nih a sawm hna caah Kawlram an phan tiah theih a si cang i, Phaisa rim lawng an tuak ve sual ahcun a poi tak lai. Chin mino hna, a thong thong in, Phaisa zong tuak lo in, sinak zong zoh loin, ram le miphun caah an nunnak pek in, Ralkap an doh cuahmah lio hna ah Chin mi upa zeimaw cu Phaisa le sinak lawng tuak in, Ralkap sinah an kal ve ko. A cheu minchiat an ttih caah daite in an um.\nRam le miphun caah tiah nunnak pek in thlennak a tuahtu, revolutionary pawl lak zong ahhin Phaisa le sinak a rimi an taar ve. Cuba ram ah sau tak, a taar tiang President a rak ttuan balmi Fidel Castro hna hi, a chan lio ah “revolutionary” a rak si nain, uknak a kut a phan hnu ahcun a thlah siang ti lo. Cucaah, Chinmi kan society ahhin ahodah Phaisa le sinak rim dawi in a kal i, ahodah ram le miphun dawtnak lungput tak a ngei timi hi Tutan ah fiang ngaingai in a rak lang. Note: Nihin ka diary Credit: Zasang Cinzah\nTheih Tha Taktakmi Thawngpang dang: Tulio kan rampi cu ral a tho taktak ko cang! Nizan Kalay ah mipi le ralkap cu fak ngaiin i kah dohnak a chuak cang. Ralkap zong hliamhma a hmumi an um tiah a kaptu lei nih an chim. Cun Mipi lei zongin minung nunnak pali kan sung ve tiah hruaitu lei nih an chim.(A Tu hi Pali lawng an si ti lo. Mithi kan tam chin lengmang cang) Kalay lei minung cu an thisen ah tihmi an ngei lo. Kalay in ralkap pawl hi kan dawi cang hna lai tiah upa hna nih biakhiahnak an tuah cang. An thinlung put ruah tikah tihnak an ngei ti lo. Ralkap le palik doh dingin timhcia an sicang tinak si.\nCu tluk in Kalay kawlrawn ummi nih ralkap le Palek doh dingin timhtuahnak an ngeihlio ah Lai tlanglei khuate kip cu zamnak khua lawng an khang cang tiah thawngpang a thang ngaingai. (Khuate pawl hi a zammi an tampi nain zam lo bak in ralkap kan doh lai tiah hriamnam timhcia tein an um cang tikah hna a hung ngam deuh!) Lai khuate cu meithal ngeimi kan si. Sakah thiamzong nan si hna tiah ralkap hi tih ding hrimhrim an si ti lo! Nan meithal nan zenkhuan kha a tu tein timhtuahnak rak ngei cang uh. Ralhrang nan khua an rak luh ahcun Kuancik in rak phomh hna uh. Minung hi thih tih lo pakhat hmanh kan um lo bantuk in ralkap zong hi thih a tih tukmi an si.(lai khuate tampi cu Mizoram ah 4.8 Zenthong an cah cuahmah cang hna hih)\nCu caah,Chin ram khuate kip ah, pa a um mi vialte kuang le zen tampi in I chia cio u si, cu khua ahcun ralkap an ra ee thawngpang nan theih ahcun nan khua cio phan hlan in rak bawh cio u, thih ah thi tiin kap ding an si ko. Cun Kawl uico datmiah nih Khua kip Meithal nan up dih lai an ti ti asi rak ap hrim hlah uh, nan ap sual ahcun I khamhnak nan ngei lai lo. Cun cozah zong an si fon ti lo. CRPH nih mitha lo an si tiah thawngthanhnak an tuah ko cang kha. Mitha lo cu aho hmanh nih kan doh cio ding asi. Cu caah atu lio can hi, khuate um miphun hawi hna, CNA long in rinh awh an tha ve lo Mipi zong mah le ngei mi hriamnan tein doh a hau ve cang.